ΑΘΛΗΤΙΚΟΙ ΨΙΘΥΡΟΙ: 28 Απρ 2014\n▼ Απρ 28 (116)\nΤα μάζεψαν και έφυγαν στον ΠΑΟΚ!!\nΜήνυμα Σαββίδη και… επίσκεψη οπαδών!!\nΠαπαδόπουλος: «Ο Άρης πρέπει να παίξει στη Footbal...\nΑίτημα για κόσμο σε Λεωφόρο και Τούμπα!!\nΟι διαιτητές της 1ης αγωνιστικής των πλέι-οφ!\nΗ «ασπρόμαυρη» παρακάμερα του τελικού!!\nΤουλάχιστον 50.000 άτομα αποχαιρέτησαν τον Βιλανόβ...\n«Πέταξε» για να το… σφραγίσει!\n«Ο Γιάνκοβιτς χτυπάει το κεφάλι του…»\nΕπαφές με τους παίκτες στον Άρη!!\nΠάει για ξένο τεχνικό ο ΟΦΗ!\n«Ερυθρόλευκες» σκέψεις για Σούπερ Καπ!\nΜε στόχο τα… αστέρια!\nΈκανε το αυτονόητο, κοιτάει ψηλότερα!!\n«Μπούκαρε» στο ημίχρονο!!\nΜια ανάσα από την πρόκριση οι Μπλέιζερς!!\nΠροχωράει για Πουλίδο!\nΤα «πράσινα» μπόνους για Ευρώπη!\nΦουλ για… σεντόνι!!\nΟ κόσμος του ΟΦΗ, ψηφίζει τον MVP της σεζόν!!\nΙσοφάριση για Ράπτορς (2-2)!\nΤα ρεκόρ του Κάρι κι ο εκνευρισμός!\nΚορυφαίος στην Πρέμιερ ο Σουάρεζ!\nΆλβες: «Ίδιες γελοιότητες εδώ και 11 χρόνια»\nΟ Μικρός Βούδας!! (BINTEO)\nΑργεντινή: «Τεσσάρα» για Μπόκα!! (videos)\nBrasileiro: Δεν έφθασε ο Ζούλιο Μπαπτίστα!! (video...\nMLS: Ισοπαλία στο Χιούστον!! (videos)\nΑπό τον Ολυμπιακό έχασε το κύπελλο!!\nΜία έφυγε, μία έμεινε: Ερχόμαστε!!\nΤο φίλαθλο πνεύμα της λεζάντας!!\nΕίναι ακόμα ο ΠΑΟΚ το φαβορί;\nΤελικά οι ομάδες... χτίζονται (!!!) αδέρφια;\nΗ μεγάλη διαφορά του Παναθηναϊκού με τον ΠΑΟΚ!!\nΤάκλιν στην μπάλα και στον αστράγαλο του Μπεργκ!!\n«Κάθε ομάδα είχε από ένα ημίχρονο»\nΙσοφάριση δια περιπάτου!\nΗ καλύτερη ενδεκάδα της Πρέμιερ Λιγκ!!\nΤίτο, για σένα!! (video)\nΚρατάει γερά το εισιτήριο!!\nΠέταξαν μπανάνα στον Άλβες και… την έφαγε!!\nΤο «αντίο» του Κοντρέρας!!\nΗ εκδίκηση έχει όνομα: Μπενφίκα!!\nΤώρα αρχίζουν τα δύσκολα, Γιάννη…!\nΚούπα με show Σάριτς για Τσιμπόνα!\nΜήνυμα Κλίπερς στον ρατσιστή ιδιοκτήτη τους!!\nΔεν μπορεί στα πλέι οφ…!!\nΣτον εισαγγελέα οι 51 συλληφθέντες από το ΠΑΟΚ-ΠΑΟ...\nΣτο χείλος του γκρεμού οι Μπουλς!!\nΔιαψεύδουν για Μπερμπάτοφ στον Ολυμπιακό!!\nΣυγκίνηση για Βιλανόβα στο «Μαδριγάλ» (video)\nΕνοχλήσεις ο Σλούκας!!\nΞύπνησε μνήμες η Μπανταλόνα!! (video)\nΔεν σηκώνει κεφάλι ο Ολυμπιακός Βόλου!\nΚουβέντα για την… κουβέντα!\nΔεν το χάνει ο Βαλβέρδε!!\nΡότζερς: «Η Τσέλσι είχε βάλει δύο… πούλμαν»\nΤο σήκωσε η Ρέτζιο Εμίλια!\nΈσωσε την παρτίδα ο Άρης!!\nΜαρινάκης: «Ο Ολυμπιακός είναι νικητής παντού»\nΤο σήκωσε η Φενέρμπαχτσε!!\nΣιένα… σαν άλλοτε!!\nΒήμα Ευρώπης με ανατροπή!!\n«Έφυγε» ο μυθικός Βουγιαντίν Μπόσκοφ!!\n«Ευχαριστώ στον κόσμο της ΑΕΚ…»\nΚαι ο Καμπερίδης στο ντραφτ!!\nΠρωταθλητής Εφήβων ο Πανιώνιος!\nΜε «τεσσάρα» πάει ντέρμπι!\n«Στοπ» στον Ταύρο!\nΜε το ένα χέρι στην κούπα η… ελληνική Ούνιξ!!\nΜουρίνιο: «Μαν. Σίτι ή Λίβερπουλ το πρωτάθλημα, όχ...\nΠαίζουν στην... πλάτη της Ατλέτικο!!\nΜένουν οι άλλοι πέντε!!\nΕπέστρεψε με «εξάρα»\nΑπό τη (Ριζου)Πολη έρχεται!!\nΟ Σαβιόλα στο... πιάτο!! (video)\nΚατήφεια και προβληματισμός στον ΠΑΟΚ!\nΠαραμένει στο θρόνο του!!\nΚαι οι τελευταίοι έχουν ψυχή...!!\nΕπιστρέφει ο Τιάγκο!!\nΠάει το πολύχρωμο μούσι…! (pic)\nΊσως κάνει καλό στους «αιώνιους» ο αποκλεισμός…!\nΟ αντι-«Μπάρτσα» σκύλος!! (video)\nΌσο ζει… ελπίζει η ΤΣΣΚΑ!\nΟ τελικός ήταν η δικαίωση του… Φερνάντο Σάντος!!\n«Μπροστά» η Λίβερπουλ για Λαλάνα!!\nΆγαλμα Μόγες έξω από το «Άνφιλντ»\nΤου χρόνου καλύτερος ο Ολυμπιακός!!\nΣυγχαρητήρια από Νιούκαστλ σε Αμπέντ!\nΧάκινεν: «Ο Φέτελ θα ζημιωθεί από τη συμπεριφορά τ...\nΣτο πλευρό του γιου του Βιλανόβα!\nΠλησιάζει ο ΠΑΟΚ…!\nΠιο πλούσιος Βρετανός αθλητής ο Χάμιλτον!!\nΝάνο: «Αξέχαστη η χθεσινή μέρα»\n«Με κεκτημένη ταχύτητα ο Παναθηναϊκός»\nΔεν σταμάτησαν τα όργανα στον ΠΑΟΚ. Η παρουσία οπαδών της ομάδας στη Νέα Μεσημβρία και οι έντονες αποδοκιμασίες που ακολούθησαν έκαναν τους παίκτες του Γεωργιάδη να αποχωρήσουν χωρίς να προπονηθούν.\nΔεν ξεκίνησε καλά η εβδομάδα στον ΠΑΟΚ, έπειτα από τον χαμένο τελικό του Κυπέλλου Ελλάδας. Μετά την επιστροφή της ομάδας από την Αθήνα, τη Δευτέρα ήταν προγραμματισμένη η πρώτη προπόνηση στις εγκαταστάσεις της Νέας Μεσημβρίας, με την οποία θα ξεκινούσε και η προετοιμασία της ομάδας για τα πλέι-οφ της Σούπερ Λίγκας.\nΣτο προπονητικό κέντρο του «δικέφαλου του Βορρά» λίγο πριν την έναρξη του προγράμματος είχαν συγκεντρωθεί περισσότεροι από 100 οπαδοί, οι οποίοι ήταν έξαλλοι για την βαριά ήττα απέναντι στον Παναθηναϊκό και αποδοκίμασαν έντονα τους παίκτες της ομάδας. Στο «στόχαστρο» των εξαγριωμένων οπαδών βρέθηκε ο Δημήτρης Σαλπιγγίδης μαζί με τους Βρύζα και Τσιτσιακόφ.\nΗ ένταση οδήγησε σε καθυστέρηση περίπου μισής ώρας ενώ τα πράγματα δεν ηρέμησαν ούτε και από την επέμβαση των ανθρώπων ασφαλείας των εγκαταστάσεων με αποτέλεσμα αρκετοί παίκτες να αποφασίσουν να αποχωρήσουν. Όσοι παρέμειναν στη Νέα Μεσημβρία ακολούθησαν ειδικό πρόγραμμα στο γυμναστήριο χωρίς να βγουν στον αγωνιστικό χώρο\nΑξίζει να σημειωθεί πως έπειτα από την παρουσία των οπαδών αποφασίστηκε να μην γίνει η προπόνηση, τουλάχιστον στον αγωνιστικό χώρο. Η ΠΑΕ από τη μεριά της αποδίδει το γεγονός σε κοινή απόφαση των παικτών και του Γιώργου Γεωργιάδη, οι οποίοι φέρονται να έμειναν στα αποδυτήρια προκειμένου να συζητήσουν για τις συνέπειες τις ήττας αλλά και της συνέχειας των αγωνιστικών υποχρεώσεων. Πηγή: sport-fm.gr\nΣυγνώμη από τον κόσμο του ΠΑΟΚ για την απώλεια του Κυπέλλου Ελλάδας ζήτησε, μέσω γραπτής δήλωσης, ο Ιβάν Σαββίδης. Περισσότεροι από 100 οπαδοί τα… έψαλαν στους παίκτες του Γεωργιάδη.\nΜήνυμα στους οπαδούς του ΠΑΟΚ έστειλε μέσω γραπτής του δήλωσης ο Ιβάν Σαββίδης.\nΟ μεγαλομέτοχος του «δικέφαλου του Βορρά» ζήτησε συγνώμη από τον κόσμο της ομάδας -και κυρίως για αυτούς που ταξίδεψαν στην Αθήνα- για τον χαμένο τελικό του Κυπέλλου Ελλάδας.\nΠαράλληλα, τόνισε πως οι δεσμεύσεις του για το μέλλον του συλλόγου δεν αλλάζουν και ευχαρίστησε όλους τους οπαδούς για τη στήριξή τους.\n«Οφείλω μια προσωπική συγγνώμη προς τον κόσμο του ΠΑΟΚ και ιδιαίτερα προς όλους όσους ταξίδεψαν από όλα τα μέρη του κόσμου στην Αθήνα για τον τελικό Κυπέλλου.\nΕίναι κρίμα που δεν τα καταφέραμε και που δεν γιορτάσαμε την κατάκτηση ενός τίτλου. Είναι σκληρή, ιδιαίτερα επίπονη και ακριβή αυτή η εμπειρία, ωστόσο θα ήθελα να ευχαριστήσω για ακόμη μια φορά τους φίλους της ομάδας για την υπομονή και για την απόλυτη αφοσίωσή τους, η οποία σίγουρα θα ανταμειφθεί πολλαπλά.\nΟι δεσμεύσεις μας προς τον κόσμο του ΠΑΟΚ δεν αλλάζουν.\nΤα... έψαλαν στους παίκτες\nΣτις προπονήσεις επέστρεψαν οι παίκτες του Γεωργιάδη την Δευτέρα ξεκινώντας την προετοιμασία τους για τα πλέι-οφ. Στις εγκαταστάσεις της Νέας Μεσημβρίας πάντως, το κλίμα μόνο ιδανικό δεν μπορεί να θεωρείται έπειτα από τον χαμένο τελικό.\nΠερισσότεροι από 100 οπαδοί του «δικέφαλου του Βορρά» βρέθηκαν στο προπονητικό κέντρο της ομάδας και εξέφρασαν την απογοήτευσή τους τόσο για την εμφάνιση στο ΟΑΚΑ όσο και για τη βαριά ήττα απέναντι στον Παναθηναϊκό. Η κατάσταση, ευτυχώς, δεν ξέφυγε και έπειτα από την έγκαιρη παρέμβαση των ανθρώπων ασφαλείας της ΠΑΕ ηρέμησαν τα πνεύματα.\nΠαπαδόπουλος: «Ο Άρης πρέπει να παίξει στη Football League»\nΟ Σούλης Παπαδόπουλος υποστήριξε ότι προτιμότερο για τον Άρη είναι τη νέα αγωνιστική σεζόν να αγωνιστεί στη Football League.\nΟ πρώην τεχνικός των κίτρινων επεσήμανε ότι όλο το αγωνιστικό τμήμα είναι υπεύθυνο για τον υποβιβασμό της ομάδας όπως και η διοίκηση και έφερε ως παράδειγμα τον Παναθηναϊκό.\n«Και ο Παναθηναϊκός έχει οικονομικά προβλήματα αλλά και Κύπελλο πήρε και μια χαρά τα πάει», τόνισε.\nΑναλυτικά οι δηλώσεις του Σούλη Παπαδόπουλου στο Αθλητικό Metropolis:\n«Ήμουν στο ΟΑΚΑ. Ο Παναθηναϊκός μπήκε πολύ δυνατά στο παιχνίδι, ο ΠΑΟΚ μπήκε παθητικά και έτρεχε πίσω από την μπάλα. Οι απουσίες φάνηκε πως έπαιξαν ρόλο. Παρόλα αυτά ο ΠΑΟΚ είχε ρόστερ και δεν μπορώ να εξηγήσω αυτό το σκορ. Μετά το 30ο λεπτό έδειξε ο ΠΑΟΚ να γυρνάει το παιχνίδι. Πολύ σημαντική ευκαιρία πέρα από το δοκάρι ήταν η άλλη με τον Σαλπιγγίδη, αλλά το δεύτερο ημίχρονο ξεκίνησε με γκολ για τον Παναθηναϊκό και εκεί νομίζω τέλειωσαν όλα».\nΓια το από τον Άρη:\n«Ότι είχα στο μυαλό μου όταν ήρθα, τα ίδια είδα. Δεν θέλω να λέω ψέματα, κάποιοι λένε ακόμα ψέματα στον κόσμο. Εμένα όταν με κάλεσε ο κ. Σκόρδας ήξερα πως είναι πολύ δύσκολο, αλλά δεν μπορούσαμε να το πούμε γιατί έπρεπε να παλέψουμε. Ήξερα πως είχε προβλήματα η ομάδα. Και ο Παναθηναϊκός έχει οικονομικά προβλήματα αλλά και Κύπελλο πήρε και μια χαρά τα πάει. Όλοι έχουν ευθύνες και οι διοικήσεις και εμείς και όλοι. Τώρα είναι το θέμα τι θα γίνει. Για μένα η ομάδα πρέπει να παίξει στην Φουτμπολ Λίγκ. Τα πράγματα ήταν πολύ δύσκολα. Το ρόστερ δεν ήταν όπως θέλαμε εμείς. Ήταν πάρα πολλά τα προβλήματα. Δεν ψάχνω για δικαιολογίες. Ας πούμε πως κάποιοι ποδοσφαιριστές τόσο μπόρεσαν τόσο παίξανε. Πέρσι οι παίκτες με έκαναν μάγκα, αλλά φέτος δεν μπορούσε να γίνει αυτό. Βγαίνουν κάποιοι παίκτες και λένε έφταιγε ο Μιλίνκοβιτς, έφταιγε ο Σούλης. Αυτά είναι δικαιολογίες. Πρέπει όλοι να αναλάβουμε τις ευθύνες μας.\nΑν κάποιος δεν μπορούσε ας έφευγε. Δεν χωράν δικαιολογίες. Να σας δώσω ένα παράδειγμα. Πριν το περσινό ματς με τον Ατρόμητο, δεν είχαμε ούτε νερό να κάνουμε μπάνιο. Αλλά τα καταφέραμε. Φέτος δεν μπορέσαμε και βάζω και τον εαυτό μου μέσα. Γίνανε πολλά λάθη και από τις διοικήσεις. Αν θέλετε ναι, έγιναν και εγκλήματα. Άλλαξαν ρόστερ στα μισά της χρονιάς. Το θέμα είναι να μείνουν ποδοσφαιριστές που να μπορούν να παίξουν στον Άρη. Εγώ είχα πει να μείνουν κάποιοι αλλά δεν έμειναν. Ο Παπαστεριανός, ο Γιαννιώτας, ο Διαμαντάκος, ο Κοέλιο, όλα αυτά τα παιδιά παίζανε. Θα φύγουν και άλλα παιδιά. Ο Τριανταφυλλάκος θα φύγει πιστεύω γι? αυτό πήρε τόσο λίγα ματς. Για μένα ο Διούδης πρέπει να μείνει, ο Τσιάρας να μείνει, ο Σουνάς πρέπει να μείνει. Ακόμα και ο Τάτος πρέπει να μείνει να του κάνουν συμβόλαιο και να τον δέσουν».\nΓια τους λόγους της επιστροφής του:\n«Πολλοί με ρωτούσαν γιατί γύρισα γιατί μ’ αγαπάει ο κόσμος. Για μένα στην ζωή επιτυχημένος είναι αυτός που προσπαθεί και αποτυχημένος αυτός που εξαφανίζεται. Εγώ συμβόλαιο είχα με τον Άρη όχι με πρόσωπα. Εγώ έφυγα στα τελευταία ματς γιατί πίστεψα πως ο κόσμος δεν πιστεύει πια σε μένα. Αν υπήρχε μια περίπτωση να παλέψει ο Άρης δεν θα έφευγα. Στον Άρη όλοι κοιτάνε την καρέκλα τους. Κανείς δεν ενδιαφέρετε για την ομάδα και πρέπει να περάσεις από τον Άρη για να ξέρεις τι συμβαίνει»\nΓια την δική του θέση:\n«Σίγουρα έκανα λάθη, αλλά εμείς παίζαμε ποδόσφαιρο εμείς φταίγαμε. Δεν ρίχνω ευθύνη σε κανέναν. Πέρσι τα καταφέραμε, φέτος όχι. Αν άλλαζα κάτι θα ήταν οι αλλαγές του Ιανουαρίου αλλά δεν μπορούσα να το κάνω αυτό. Αν θυμάστε την τελευταία μέρα πήραμε άδεια και τα παιδιά παίξανε μετά από ένα μήνα. Τα παιδιά που ήρθανε τον Ιανουάριο ρίσκαραν που ήρθανε».\nΓια την επιλογή Αγκάνθο στην ενδεκάδα και τις σχέσεις του με τον Σκόρδα:\n«Στην μοναδική νίκη που κάναμε στην έδρα μας το γκολ το έβαλε ο Αγκάνθο. Δεν νομίζω πως είχαμε άλλο καλό επιθετικό. Δεν είχαμε πολυτέλειες στο ρόστερ, μακάρι να είχα άλλες επιλογές αλλά δεν είχα. Το καλοκαίρι είχα κλείσει Μάντζιο και Βανγκέλι στον Άρη. Και Παπαζαχαρίας και Παπαστεριανός θα έμεναν. Τον Ιανουάριο δεν μπορούσαμε να το κάναμε αυτό. Ακόμα και τώρα να με φώναζε ο Άρης θα ερχόμουν. Αρκεί όμως να είχαμε ένα πλάνο. Ακούω πολλές φορές πως έχω ιδιαίτερες σχέσεις με τον Σκόρδα. Είχα καλές επαγγελματικές σχέσεις. Το θέμα είναι υπάρχει μέλλον στον Άρη. Εγώ ακόμα δεν έχω λύσει το συμβόλαιο μου με τον Άρη. Είχαμε πολλά προβλήματα, όχι μόνο ο Άρης, αλλά και άλλες ομάδες. Υπάρχουν ομάδες που έχουν απλήρωτους παίκτες αλλά δεν έχουν καταστραφεί. Αν ήμουν εγώ σήμερα θα έδιωχνα οκτώ παίκτες»\nΥπαρκτό το σενάριο να δούμε κόσμο του ΠΑΟΚ στη Λεωφόρο και του Παναθηναϊκού στην Τούμπα, στα ματς των δυο ομάδων για τα πλέι οφ.\nΣτη σημερινή σύσκεψη για τον αγώνα της Κυριακής με τον «δικέφαλο», τόσο οι «πράσινοι» όσο και οι Θεσσαλονικείς κατέθεσαν κοινό αίτημα για «άνοιγμα» των μετακινήσεων αρχής γενομένης από την Κυριακή.\nΕγινε λόγος για 300 οπαδούς του ΠΑΟΚ στη Λεωφόρο και άλλους τόσους Παναθηναϊκούς στην Τούμπα. Πηγή: sport-fm.gr\nΟ Τριτσώνης θα διευθύνει το παιχνίδι του Ατρομήτου με τον Παναθηναϊκό για την πρώτη αγωνιστική των πλέι-οφ της Σούπερ Λίγκας, όπως έκανε γνωστό η Ελληνική Ποδοσφαιρική Ομοσπονδία.\nΟ Δασκαλόπουλος θα σφυρίξει στην αναμέτρηση της Τούμπας στην οποία ο ΠΑΟΚ τίθεται αντιμέτωπος με τον Αστέρα Τρίπολης.\nΔιαιτητής: Τριτσώνης (Αθηνών) Βοηθοί: Ακρίβος (Αθηνών), Γρεβενης (Χαλκιδικής)\nΔιαιτητής: Δασκαλόπουλος (Κορινθίας) Βοηθοί: Κωσταρας (Αιτ/νιας), Απτόσογλου (Αθηνών)\nΔεν είχε την επιθυμητή εξέλιξη για τον ΠΑΟΚ ο τελικός του Κυπέλλου Ελλάδας με αντίπαλο τον Παναθηναϊκό, αλλά την προσοχή εκτός γηπέδου κατάφερε να κλέψει ο «ασπρόμαυρος» κόσμος στις εξέδρες του ΟΑΚΑ.\nΤις πιο χαρακτηριστικές στιγμές της «ασπρόμαυρης» κερκίδας, στον τελικό του Κυπέλλου ανάμεσα στον ΠΑΟΚ και τον Παναθηναϊκό στο Ολυμπιακό Στάδιο της Αθήνας κατέγραψε το PAOK TV.\nΤο τελικό αποτέλεσμα δεν ήταν το επιθυμητό για τον «Δικέφαλο του Βορρά», όμως για ακόμη μία φορά σε μεγάλο νικητή τον κόσμο του της ομάδας που… πλημμύρισε από νωρίς το ΟΑΚΑ, δημιουργώντας υπέροχη ατμόσφαιρα κι έδειξε άψογη συμπεριφορά ακόμα και μετά το κακό αποτέλεσμα του αγώνα.\nΤουλάχιστον 50.000 άτομα αποχαιρέτησαν τον Βιλανόβα!\nΕκτιμάται ότι τουλάχιστον 50.000 άτομα πέρασαν από το «Καμπ Νου» για αποχαιρετήσουν τον Τίτο Βιλανόβα.\nΤουλάχιστον 50.000 άτομα πέρασαν από «Καμπ Νου» μέσα στο Σαββατύριακο για αφήσουν ένα λουλούδι στη μνήμη του Τίτο Βιλανόβα.\nΗ Μπαρτσελόνα αμέσως μετά την τραγική είδηση του θανάτου του πρώην τεχνικού της έκανε γνωστό ότι θα διατηρήσει ανοικτό το γήπεδό της από το πρωί ως το βράδυ για να μπορέσουν να περάσουν οι οπαδοί της ομάδας, και όχι μόνο, και να αποχαιρετήσουν τον Βιλανόβα.\nΕκτιμάται ότι το Σάββατο τουλάχιστον 21.000 άτομα επισκέφθηκαν τους ειδικούς χώρους που διαμόρφωσαν οι υπεύθυνοι της ομάδας για να αποχαιρετήσουν τον «Τίτο».\nΟ αριθμός αυτός αυξήθηκε την Κυριακή, καθώς βάσει των υπολογισμών 32.000 άτομα βρέθηκαν στο γήπεδο μέχρι και την έναρξη του αγώνα.\nΑνάμεσά τους υπήρξαν εκπρόσωποι από ομάδες όλου του κόσμου, ακόμη και από τη μεγάλη αντίπαλο της Μπαρτσελόνα, Ρεάλ Μαδρίτης.\nΗ κηδεία του Τίτο Βιλανόβα θα τελεστεί σήμερα στον καθεδρικό ναό της Καταλονίας. Πηγή: sport-fm.gr\nΧωρίς εκπλήξεις στην αποστολή ταξίδεψε η Ρεάλ Μαδρίτης για το Μόναχό, όπου την Τρίτη το βράδυ θα προσπαθήσει να κρατήσει το προβάδισμα από το πρώτο μεταξύ τους παιχνίδι.\nΤην περασμένη Τετάρτη η Ρεάλ Μαδρίτης κατάφερε να κάνει το πρώτο βήμα για να βρεθεί εκείνη στον τελικό του Champions League, ύστερα από τη νίκη επί της Μπάγερν Μονάχου στο «Μπερναμπέου».\nΟι «μερένχες» αναχώρισαν το πρωί της Δευτέρας με προορισμό τη Γερμανία, όπου φιλοδοξούν να αποκλείσουν ακόμη μία γερμανική ομάδα από την κορυφαία διασυλλογική διοργάνωση.\nΟ Κάρλο Αντσελότι επέλεξε 20 «εκλεκτούς», χωρίς να υπολογίζει τους Κεντίρα, Χεσέ και Αρμπελόα.\nΗ αποστολή της «βασίλισσας»:\nΚασίγιας, Ντιέγκο Λόπεθ, Χεσούς, Βαράν, Πέπε, Ράμος, Κοεντράο, Μαρσέλο, Καρβαχάλ, Νάτχο, Μπέιλ, Αλόνσο, Κασεμίρα, Μόντριτς, Ντι Μαρία, Ίσκο, Ιγιαραμέντι, Ρονάλντο, Μπενζεμά και Μοράτα.\nΗ τελευταία προπόνηση της Ρεάλ είναι προγραμματισμένη στις 20:00 (ώρα Ελλάδας) και μισή ώρα νωρίτερα είναι η συνέντευξη Τύπου του Ιταλού τεχνικού. Πηγή: sport-fm.gr\nΕίναι από τις στιγμές που δεν έχουμε ξεχάσει, αλλά θα ευχόμασταν να μην είχε συμβεί. Ο Τάσος Νικολόπουλος και το www.sport-fm.gr θυμούνται τον τραυματισμό του Μπόμπαν Γιάνκοβιτς στις 28 Απριλίου 1993.\n«Ο Γιάνκοβιτς, επιθετικό φάουλ, πέμπτο. Ο Γιάνκοβιτς διαμαρτυρόμενος πήγε και χτύπησε το κεφάλι του στη μπασκέτα και έπεσε στον αγωνιστικό χώρο. Έχει γεμίσει με αίματα στο κεφάλι ο Σέρβος. Βλέπετε, έχει γεμίσει αίματα το παρκέ. Μια αντίδραση εκνευρισμού της στιγμής από τον Γιάνκοβιτς, χτύπησε το κεφάλι του στη βάση του καλαθιού...»! Με αυτές τις λέξεις περιέγραψε για λογαριασμό της ΕΡΤ ο Γιάννης Καραλής τη φάση, που «σημάδεψε» το ελληνικό μπάσκετ, σαν σήμερα πριν από 21 χρόνια.\nΣτα χνάρια του πατέρα του, καθώς ασχολείται με το μπάσκετ, βαδίζει ο Βλαδίμηρος, ο οποίος μέχρι πέρυσι ήταν... κάτοικος της Πλατείας και από το περασμένο καλοκαίρι φοράει τη φανέλα του Παναθηναϊκού. Σε αφιέρωμα που έκαναν πέρυσι οι «New York Times» στην οικογένεια Γιάνκοβιτς, το κείμενο τελειώνει ως εξής: «Ο Βλαδίμηρος φοράει το 12 και ποτέ του δεν ήθελε το 8 του πατέρα του, ωστόσο έχει σκεφτεί να κάνει μια αλλαγή. Ο Μπόμπαν τραυματίστηκε στις 28 του μήνα (Απρίλιος 1993). Πέθανε στις 28 (Ιούνιος 2006) και εκείνη τη μέρα ο Βλάντο σημείωσε 28 πόντους με το παιδικό του Πανιωνίου. «Αν ποτέ πάω στο ΝΒΑ, θα φορέσω το 28...».\nΤις επαφές με τους παίκτες της ομάδας θα αρχίσουν να έχουν μέσα στην εβδομάδα στον Άρη.\nΟι παίκτες της ομάδας επιστρέφουν σήμερα στις προπονήσεις οι οποίες θα διεξάγονται στο «Κλεάνθης Βικελίδης» πια αντί για το Ρύσιο στο οποίο θα γίνουν εργασίες συντήρησης.\nΣτις προθέσεις της διοίκησης είναι να αρχίσει να φωνάζει έναν-έναν παίκτη στα γραφεία.\nΑρχικά για μια καταγραφή των προβλημάτων που αντιμετωπίζει ο καθένας και στη συνέχεια για συζήτηση επί των οικονομικών και της προοπτικής να παραμείνουν και την επόμενη χρονιά στην ομάδα.\nΜέσα από αυτές τις συζητήσεις θα φανούν και οι αρχικές σκέψεις της διοίκησης για το ποιους επιθυμεί.Πηγή: sport-fm.gr\nΑλλαγή δεδομένων στον ΟΦΗ για το θέμα του τεχνικού ο οποίος θα αντικαταστήσει τον Ρικάρντο Σα Πίντο στον πάγκο της ομάδας.\nΠαρά τις –αρχικές- πληροφορίες οι οποίες έφερναν τον Νίκο Νιόπλια να είναι πολύ κοντά στο να πάρει το χρίσμα κάτι τέτοιο φαίνεται ότι δεν συμβαίνει πια.\nΝεότερες ενδείξεις δείχνουν επικρατέστερο ξένο τεχνικό που φέρεται να έχει ήδη πει το «ναι».\nΦυσικά το όνομά του τηρείται μυστικό διότι εργάζεται αυτή την στιγμή σε άλλη ομάδα. Θα λυθεί πρώτα η συνεργασία του με την ομάδα αυτή και μετά θα υπάρξουν οι όποιες εξελίξεις εφόσον βέβαια δεν υπάρξει εκ νέου κάποια αλλαγή.Πηγή: sport-fm.gr\nΤην πρόταση για την επαναφορά του Σούπερ Καπ σκέφτεται να προτείνει στην ΕΠΟ ο Ολυμπιακός.\nΓια πρώτη φορά μετά από δύο χρόνια ο Ολυμπιακός δεν κατάφερε να κάνει το νταμπλ.\nΑυτό φαίνεται πως έβαλε σε σκέψεις τους Πειραιώτες, οι οποίοι – σύμφωνα με το Goal – είναι ανοιχτό το ενδεχόμενο να προτείνουν στην ΕΠΟ την επαναφορά του θεσμού του Σούπερ Καπ!\nΑυτό θα έχει ως αποτέλεσμα να δούμε στην αρχή της σεζόν ένα σούπερ ντέρμπι ανάμεσα σε Ολυμπιακό και Παναθηναϊκό, χωρίς αυτή τη στιγμή να υπάρχει κάτι επίσημο από πλευράς «ερυθρολεύκων». Πηγή: sport-fm.gr\nΜε έναν και μοναδικό στόχο μπαίνει ο Ατρόμητος στη διαδικασία των πλέι οφ της Σούπερ Λίγκας: την κατάληψη της πρώτης θέσης που οδηγεί στα προκριματικά του Champions League.\nΣε ρυθμούς πλέι οφ κινούνται στον Ατρόμητο.\nΟι Περιστεριώτες υποδέχονται τον Παναθηναϊκό την προσεχή Τετάρτη (17:00), θέλοντας να κάνουν το πρώτο – καθοριστικό βήμα για να πετύχουν τον στόχο τους που δεν είναι άλλος από την κατάληψη της πρώτης θέσης που οδηγεί στα προκριματικά του Champions League της επόμενης σεζόν.\nΟι «κυανόλευκοι» ξεκουράστηκαν κάποιες μέρες, με τη λήξη της κανονικής διάρκειας του πρωταθλήματος, και ο Γιώργος Παράσχος καταστρώνει τα πλάνα του.\nΟ έμπειρος προπονητής παρακολούθησε από κοντά τον τελικό του Κυπέλλου και είδε πως το «τριφύλλι» παραμένει έναν ιδιαίτερος αντίπαλο.\nΣτο αγωνιστικό, ο Έλληνας τεχνικός δεν προτίθεται να αλλάξει το 4-4-2 και το μόνο που απομένει να φανεί είναι ορισμένα πρόσωπα στα οποία δεν έχει καταλήξει ακόμα ο έμπειρος προπονητής, ο οποίος παρακολούθησε τον τελικό Κυπέλλου μεταξύ του Παναθηναϊκού και του ΠΑΟΚ. Πηγή: sport-fm.gr\nΤο καθήκον τους έκαναν οι ποδοσφαιριστές της ΑΕΚ με την εξασφάλιση της ανόδου στην Football League, όμως οι «κιτρινόμαυροι» έχουν ως στόχο την άμεση επιστροφή στη Σούπερ Λίγκα. Νέες φήμες για Σηφάκη.\nΈντονη φημολογία έχει αναπτυχθεί πως η ΑΕΚ εξετάζει «ζεστά» την περίπτωση του Μιχάλη Σηφάκη. Πριν από αρκετό καιρό είχε γίνει γνωστό πως ο διεθνής τερματοφύλακας απασχολεί τον «Δικέφαλο» και είχε γίνει γνωστό πως οι δύο πλευρές είχαν έρθει σε επαφή. Ωστόσο, δεν πρέπει να θεωρείται σίγουρο πως θα γίνει για την απόκτησή του μετά την απόκτηση του Γιάννη Ανέστη και από τη στιγμή που υπάρχουν στο ρόστερ οι Βούρας και Καραγκιολίδης. Πηγή: sport-fm.gr\nΟ Ιβάν Σαββίδης έκανε την… παρέμβασή του στα αποδυτήρια του ΠΑΟΚ στο ημίχρονο του τελικού του Κυπέλλου με τον Παναθηναϊκό για να ψάλει στους παίκτες.\nΔεν είναι μόνο η ήττα και η εμφάνιση του ΠΑΟΚ στον τελικό Κυπέλλου με τον Παναθηναϊκό αλλά και άλλα… σημάδια τα οποία αποδεικνύουν ότι κάτι δεν πάει καλά στην ομάδα.\nΣύμφωνα με τα δημοσιεύματα του σημερινού αθλητικού Τύπου ο Ιβάν Σαββίδης έκανε την… παρέμβασή του στο ημίχρονο του αγώνα για να τα ψάλει στους παίκτες για την απόδοσή τους.\nΤο χειρότερο όμως είναι ότι εκτός από τα όσα είπε γενικά στην ομάδα, μίλησε άσχημα και επιθετικά σε συγκεκριμένα πρόσωπα…\n«Τι κάνεις; Γιατί παίζεις έτσι; Οταν σε πήραμε δεν ήσουν έτσι. Πως θα πάρουμε το κύπελλο;» Τέτοια κι άλλα παρόμοια είπε απευθυνόμενος σε κάποιον ποδοσφαιριστή της ομάδας.\n«Αυτός είναι ο Σαββίδης και πρέπει να προσαρμοστούμε…» έλεγαν και λένε στον ΠΑΟΚ, αναγνωρίζοντας ότι κανείς δεν είναι τέλειος.\nΌλοι στον ΠΑΟΚ αναγνώριζαν ότι εδώ και τέσσερις-πέντε μήνες ο Σαββίδης είχε αλλάξει, ήταν συνεργάσιμος, απέφευγε τα πολλά-πολλά με την ομάδα και ειδικά επί Στέφενς πρόσεχε αρκετά όλες αυτές τις ισορροπίες. Πηγή: sport-fm.gr\nΈτοιμοι για την ολοκλήρωση της έκπληξης είναι οι Μπλέιζερς, καθώς επικράτησαν 123-120 των Ρόκετς στην παράταση, έφτασαν στο 3-1 κι απέχουν μία νίκη από την πρόκριση στα ημιτελικά της Ανατολής.\nΣε μια σειρά που τα τρία από τα τέσσερα παιχνίδια της έχουν κριθεί στην παράταση, οι Μπλέιζερς έφτασαν σε… match ball πρόκρισης. Επικράτησαν 123-120 των Ρόκετς μετά από 53 λεπτά αγώνα, έκαναν το 3-1 και θα έχουν τρεις ευκαιρίες για να φτάσουν στα ημιτελικά της Ανατολής.\nΟ Λαμάρκους Όλντριτζ με 29 πόντους και 10 ριμπάουντ, ο Νικολά Μπατούμ με 25 πόντους, ο Ντέμιεν Λίλαρντ με 23 και ο Γουέσλεϊ Μάθιους με 21 ήταν η τετράδα που έκανε τη διαφορά για τους γηπεδούχους. Ο Τζέιμς Χάρντεν είχε 28, ο Τσάντλερ Πάρσονς 26 και ο Ντουάιτ Χάουαρντ με 25 πόντους, αλλά και 11 ριμπάουντ πάλεψαν περισσότερο από τις «ρουκέτες».\nΟι φιλοξενούμενοι είχαν προηγηθεί με διψήφια διαφορά, αλλά οι παίκτες του Τέρι Στοτς αντεπιτέθηκαν, προηγήθηκαν με τρίποντο του Ουίλιαμς στα 19’’ πριν το τέλος της τέταρτης περιόδου κι έφτασαν στο 106-104 με μια βολή του Ράιτ. Ο Χάουαρντ, ωστόσο, με κάρφωμα στα 3,6’’ έστειλε το παιχνίδι στην παράταση, αφού το νέο τρίποντο του Ουίλιαμς στην εκπνοή ήταν άστοχο. Στο έξτρα πεντάλεπτο οι Μπλέιζερς με πρωταγωνιστή τον Μπατούμ προηγήθηκαν με επτά, οι Ρόκετς έφτασαν σε απόσταση ενός πόντου χάρη στον ρούκι Ντάνιελς, αλλά δύο βολές του Ουίλιαμς και ένα κλέψιμο του Μάθιους στον Μπέβερλι έγραψαν τον επίλογο.\nΤο πέμπτο παιχνίδι θα γίνει στο Χιούστον τα ξημερώματα της Πέμπτης.\nΔωδεκάλεπτα: 23-29, 51-61, 79-84, 106-106, (πρτ.) 123-120.\nΜπλέιζερς: Όλντριτζ 29 (10 ριμπ.), Μπατούμ 25, Λίλαρντ 23, Μάθιους 21, Ουίλιαμς 9, Ράιτ 8, Λόπεζ 6 (11 ριμπ.), Ρόμπινσον 2, Φρίλαντ.\nΡόκετς: Χάρντεν 28, Πάρσονς 26, Χάουαρντ 25 (14 ριμπ.), Ντάνιελς 17, Τζόουνς 8, Μπέβερλι 6, Ασίκ 6, Λιν 4.\nΤην απόφαση να κινηθούν άμεσα για την απόκτηση του Άλαν Πουλίδο έχουν λάβει στον Ολυμπιακό. Θετικές ενδείξεις για την παραμονή των Μαρκάνο και Εντινγκά. Παίκτες τύπου «Μιραλάς» ψάχνουν οι Πειραιώτες.\nΤο ενδιαφέρον αρκετών ευρωπαϊκών συλλόγων, μεταξύ αυτών και του Ολυμπιακού, έχει προσελκύσει ο Άλαν Πουλίδο.\nΜε τη φετινή σεζόν που πραγματοποίησε ο Μεξικανός φορ της Τίγκρες κατάφερε να κλείσει μία θέση στην εθνική ομάδα της πατρίδας του για το Μουντιάλ στη Βραζιλία και ίσως πριν πάει στη διοργάνωση να έχει βρει την ομάδα που θα συνεχίσει την καριέρα του από εδώ και στο εξής.\nΟ διεθνής άσος κατάφερε να πετύχει 29 γκολ σε 49 αγώνες, ενώ μέσα στο 2014 μετράει 18 τέρματα σε 26 ματς. Εκτός από τους Πειραιώτες, σύλλογοι από την Αγγλία, την Ιταλία και την Ισπανία.\nΑπό την πλευρά τους, οι «ερυθρόλευκοι» αναμένεται μετά την ολοκλήρωση της σεζόν στο Μεξικό να προχωρήσουν για να τον εντάξουν στο δυναμικό τους, αν και υπάρχουν αρκετές δυσκολίες και θα πρέπει να αντιμετωπιστούν σημαντικές ομάδες της Ευρώπης.\nΠαράλληλα, πρόθεση των πρωταθλητών Ελλάδας το ερχόμενο καλοκαίρι είναι να κάνουν όσο το δυνατόν περισσότερες κινήσεις τύπου «Μιραλάς». Δηλαδή, από 22 μέχρι 24 ετών που έχουν δυνατότητες και βέβαια μεταπωλητική αξία.\nΕν τω μεταξύ, στην «ερυθρόλευκη» ΠΑΕ ασχολούνται με τις υποθέσεις των δανεικών. Οι διοικούντες θέλουν να κρατήσουν τον Κάμπελ, τον Μαρκάνο και τον Εντινγκά. Η υπόθεση του πρώτου είναι ιδιαίτερα δύσκολη, ενώ των άλλων δύο είναι σαφώς πιο εύκολες. Το επόμενο διάστημα ίσως να υπάρξουν εξελίξεις σε αυτό το θέμα. Πηγή: sport-fm.gr\nΤα συμβόλαια των ποδοσφαιριστών του Παναθηναϊκού προβλέπουν μπόνους ανάλογα με τα έσοδα της ομάδας από το Europa League ή το Champions League, όπως αποκαλύπτει σήμερα η SportDay.\nΜεγάλη κουβέντα υπήρξε το καλοκαίρι, όταν η διοίκηση του Παναθηναϊκού ήταν σε συζητήσεις με διάφορους παίκτες για την ομάδα της επόμενης σεζόν.\nΟι διοικούντες έψαχναν τον τρόπο με τον οποίο θα καταφέρουν να πείσουν ποδοσφαιριστές, όπως ο Μπεργκ και ο Πράνιτς, να έρθουν να παίξουν στην Ελλάδα και το «τριφύλλι».\nΈτσι συμφωνήθηκε – σύμφωνα με τη SportDay - στα συμβόλαια να μπουν οψιόν για να δικαιούνται ένα σημαντικό μέρος των χρημάτων που θα λάβει η ΠΑΕ από την UEFA για συμμετοχή της ομάδας στο Europa League ή το Champions League.\nΟπότε αν ο Παναθηναϊκός φτάσει στους ομίλους της πρώτης διοργάνωσης, τότε οι παίκτες θα πάρουν ένα σημαντικό πόσο και το ίδιο θα συμβεί αν παίξει στους ομίλους του Champions League, αλλά τα χρήματα που θα βάλουν στους τραπεζικούς τους λογαριασμούς θα είναι σαφώς περισσότερα. Πηγή: sport-fm.gr\nΜε την κατάκτηση του Κυπέλλου Ελλάδας ο Παναθηναϊκός πέτυχε τον πρώτο του στόχο για τη φετινή σεζόν, όμως πλέον καλείται να «προσγειωθεί» στην πραγματικότητα των πλέι οφ της Σούπερ Λίγκας.\nΣτα πλέι οφ της Σούπερ Λίγκας, με τον πρώτο αγώνα να είναι την προσεχή Τετάρτη στο Περιστέρι με τον Ατρόμητο, στρέφεται το ενδιαφέρον στον Παναθηναϊκό μετά την κατάκτηση του Κυπέλλου Ελλάδας.\nΣε μία χρονιά που στόχος όλων ήταν η δημιουργία μίας ομάδας με μέλλον, στο «τριφύλλι» κατάφεραν να βάλουν τις βάσεις για ένα λαμπρό «αύριο».\nΠλέον οι «πράσινοι» επιθυμούν να πάρουν το… εισιτήριο για τα προκριματικά του Champions League, με τον Γιάννη Αναστασίου να καλείται να αναλάβει το δύσκολο έργο να προσγειώσει τους παίκτες του μετά από μία σπουδαία επιτυχία.\nΓια αυτό τον λόγο ο Έλληνας τεχνικός θα τονίσει στους ποδοσφαιριστές του πως η χρονιά δεν έχει ακόμα τελειώσει και πρέπει να δώσουν τον καλύτερό τους εαυτό και στο μίνι πρωτάθλημα που αρχίζει σε λίγες μέρες.\nΕπίσης, θα τους ζητήσει να παρουσιαστούν σοβαροί και συγκεντρωμένοι, όπως έχουν κάνει στο β’ γύρο της χρονιάς, και να καταφέρουν να πετύχουν ακόμη έναν στόχο, την έξοδο της ομάδας στην κορυφαία διασυλλογική διοργάνωση.\nΑγωνιστικά προβλήματα, πλην του Μπαϊράμι, δεν υπάρχουν αλλά είναι δεδομένη η καταπόνηση από τον τελικό του Κυπέλλου και ίσως υπάρξουν κάποιες αλλαγές, αφού τα παιχνίδια είναι πλέον συνεχή (Τετάρτη-Κυριακή) μέχρι να ολοκληρωθεί το μίνι πρωτάθλημα στις 17 Μαΐου. Πηγή: sport-fm.gr\nΜε ανακοίνωση της η ΠΑΕ ΟΦΗ, καλεί τον κόσμο να ψηφίσει μέσω Facebook τον κορυφαίο ποδοσφαιριστή της ομάδας για την σεζόν που πέρασε\nΟ Γιώργος Μακρής είχε αναδειχθεί ο πολυτιμότερος παίκτης του ΟΦΗ για τον πρώτο γύρο της φετινής διοργάνωσης της Σούπερ Λιγκ. Τώρα, ψηφίστε τον πολυτιμότερο παίκτη του ΟΦΗ σε όλο το πρωτάθλημα, με την αρχική επιλογή από εμάς να αφορά τους παίκτες που είχαν πάνω από 20 συμμετοχές. Σε περίπτωση που θέλετε να ψηφίσετε κάποιον άλλον παίκτη μπορείτε με την μορφή σχολίου. Διαφορετικά ο εικονιζόμενος της φωτογραφίας με τα περισσότερα like θα είναι και ο MVP του ΟΦΗ στο φετινό πρωτάθλημα. Καλό… βόλι λοιπόν…Πηγή: sport-fm.gr\nΤο Τορόντο με πρωταγωνιστές τους Ντε Ρόζαν (24π.) και Λάουρι (22π.) πήρε πίσω το αβαντάζ της έδρας από τους Μπρούκλιν Νετς με 87-79\nΜπαίνοντας στην τελευταία περίοδο, οι δύο αντίπαλοι βρίσκονταν στην απόλυτη ισορροπία. Με άμυνα που τσάκιζε κόκκαλα οι Ράπτορς δεν άφησαν την ευκαιρία να πάει χαμένη και ισοφάρισαν σε 2-2 την σειρά, επιτρέποντας μόλις 12 πόντους στους Νετς. Πως συνέβη αυτό; Οι δύο ομάδες μπήκαν ισόπαλες στην τελευταία περίοδο και συμβάδιζαν στο σκορ, μέχρι 4:58 πριν το τέλος, όταν ο Γκαρνέτ με δύο βολές έδωσε το τελευταίο προβάδισμα με 79-78 στους Νετς. Από εκεί και μετά το Μπρούκλιν δεν σημείωσε ούτε πόντο και από την άλλη σκόραραν δύο βολές ο Ντε Ρόζαν, ένα τρίποντο ο Βάσκεζ και ένα δίποντο και δύο βολές ο Λόουρι για να διαμορφώσουν το τελικό 87-79.\nΟι Νετς είχαν τον Πολ Πιρς με 22 πόντους, αλλά σε κακή μέρα τον Ντερόν Ουίλιαμς που είχε 10 πόντους με 4/12, 6 ασίστ, αλλά και 5 λάθη, ενώ ο Τζο Τζόνσον έμεινε στους 7 πόντους. Από την άλλη ο Ντε Ρόζαν είχε 24, ο Λάουρι 22, ενώ πολύτιμος ήταν και ο Αμίρ Τζόνσον με 17 πόντους.\nΜπρούκλιν Νετς: Πιρς 22, Ουίλιαμς 10, Γκαρνέτ 10, Λίβινγκστον 9, Τζόνσον 7, Τελέτοβιτς 12, Πλάμλι 1, Άντερσον 3, Κιριλένκο 1, Μπλατς 4.\nΤορόντο Ράπτορς: Α. Τζόνσον 17, Ρος, Βαλαντσιούνας 6, Ντε Ρόζαν 24, Λάουρι 22, Πάτερσον 9, Βάσκες 9, Χέιζ, Σάλμονς, Νόβακ. Πηγή: sport-fm.gr\nΟι Γουόριορς έφεραν στα ίσα την σειρά με τους Κλίπερς (2-2), ωστόσο η προσοχή και οι αντιδράσεις όλων των παικτών, αφορούσαν την υπόθεση του Ντόναλντ Στέρλινγκ\nΟι ρατσιστικές τοποθετήσεις του ιδιοκτήτη των Κλίπερς, απασχόλησαν και τις δηλώσεις παικτών και προπονητών, μετά το τέλος του 4ου ματς των δύο ομάδων που τελείωσε με νίκη του Γκόλντεν Στέιτ με 118-97. Ο Στίβεν Κάρι, έκανε προσωπικό ρεκόρ με 7 τρίποντα σε αγώνα πλέι-οφ, ενώ ισοφάρισε το ρεκόρ των περισσότερων εύστοχων σουτ τριών πόντων σε αγώνα πλέι-οφ. Μετά το τέλος του αγώνα πάντως, μόνο αυτό δεν φάνηκε να τον απασχολεί: «Θέλαμε να έρθουμε εδώ και να επικεντρωθούμε σε όλη τη δουλειά που έχουμε κάνει από το περασμένο καλοκαίρι, να είμαστε έτοιμοι για την στιγμή που θα παίξουμε στα πλέι-οφ, να παίξουμε και να διασκεδάσουμε και να μην επιτρέψουμε σε κάποιον να χαλάσει την διάθεση των πάντων».\nΑμφότεροι οι προπονητές παραδέχτηκαν πως η όλη κατάσταση, επηρέασε τους παίκτες. Ο Ντοκ Ρίβερς των Κλίπερς, σχολίασε: «Δεν θ’ αρνηθώ πως είχαμε κι άλλα πράγματα στο μυαλό μας. Απλά πιστεύω πως όταν το παιχνίδι ξεκινά, πλέον κανείς δεν σκέφτεται τα υπόλοιπα και τουλάχιστον οι αντίπαλοι μας αυτό έκαναν. Αυτό το ματς έμοιαζε με νοκ-άουτ από τον πρώτο γύρο».\nΑπό την άλλη, ο προπονητής των Γουόριορς, Μαρκ Τζάκσον, επισήμανε: «Πιστεύω πως και οι δύο ομάδες ήταν επηρεασμένες απ’ όσα έγιναν το τελευταίο 24ώρο, όμως μπήκαμε με μεγάλη ενέργεια στο παιχνίδι». Πηγή: sport-fm.gr\nΟ Ουρουγουανός, μπορεί να μην χάρηκε την Κυριακή, μιας και η Λίβερπουλ ηττήθηκε, ωστόσο αποζημιώθηκε, εν μέρει, αφού ψηφίστηκε από τους συναδέλφους του, ως ο MVP της σεζόν\nΟ Λουίς Σουάρεζ πήρε τον τίτλο του κορυφαίου παίκτη στην Πρέμιερ Λιγκ, έναν χρόνο μετά από εκείνο το αλησμόνητο περιστατικό όταν είχε δαγκώσει τον Ιβάνοβιτς και είχε δεχτεί ακόμα και αποδοκιμασίες, στην αντίστοιχη περσινή τελετή. Φέτος ήταν η χρονιά του, αφού έχει καταφέρει να σημειώσει 30 γκολ σε 31 παιχνίδια και βέβαια ήταν το πρόσωπο της βραδιάς στην ετήσια τελετή της Ένωσης Επαγγελματιών Ποδοσφαιριστών.\nΣτο περιθώριο της βράβευσης του, ο Ουρουγουανός επισήμανε πως «η Πρέμιερ Λιγκ είναι μια κατηγορία γεμάτη σπουδαίους ποδοσφαιριστές και αποτελεί μεγάλη τιμή ν’ αναγνωρίζεται από τους άλλους συναδέλφους σου, η δουλειά σου μέσα στο γήπεδο. Πάντα κάνω το καλύτερο δυνατό, είναι ωραία τα βραβεία, αλλά αυτά ανήκουν και στους συμπαίκτες μου και στο προπονητικό τιμ, γιατί δίχως αυτούς, δεν θα βρισκόμουν σε αυτή τη θέση».\nΟ Εντέν Αζάρ που απουσίασε από την αναμέτρηση του «Άνφιλντ» μπορεί να ήταν απών στο «Ανφιλντ» ωστόσο ήρθε δεύτερος στις προτιμήσεις των συναδέλφων του και πρώτος σαν καλύτερος νέος παίκτης της χρονιάς. Πηγή: sport-fm.gr\nΟ Ντάνιελ Άλβες, καλούμενος να σχολιάσει την ρατσιστική συμπεριφορά εναντίον του, από οπαδό της Βιγιαρεάλ, σχολίασε πως τέτοια περιστατικά, δεν πρόκειται να εκλείψουν\nΟ Βραζιλιάνος που αντέδρασε ψύχραιμα και με μεγάλη δόση χιούμορ, όταν κάποιος οπαδός του «κίτρινου υποβρυχίου» του πέταξε μπανάνα στον αγωνιστικό χώρο, στάθηκε και στη δυσκολία που είχε ο ίδιος και οι συμπαίκτες του, έχοντας και την συναισθηματική φόρτιση από τον χαμό του Τίτο Βιλανόβα: «Θα πρέπει να δεχτούμε πως αυτή η κατάσταση, με τις ρατσιστικές συμπεριφορές, δεν πρόκειται ν’ αλλάξει. Συμβαίνουν τα ίδια εδώ και 11 χρόνια και πρέπει να γελάει κανείς με αυτούς του γελοίους».\nΌσο για το βάρος από την απώλεια του Βιλανόβα: «Για να μπορέσεις να παίξεις και να ξεπεράσεις τον παράγοντα του σοκ από μια τέτοια απώλεια, πρέπει να δώσεις το 200%». Αναφορικά με την ανατροπή, τόνισε πως «έχουμε δοκιμάσει να το κάνουμε αρκετές φορές φέτος, αλλά δεν σταθήκαμε τυχεροί». Πηγή: sport-fm.gr\n"Σκυλίσια Μέρα" με τον τελευταίο αγώνα με τη φανέλα της εθνικής ενός από τους μεγαλύτερους ποδοσφαιριστές των τελευταίων δεκαετιών.\nΉταν 28 Απριλίου 2004 όταν ο 37χρονος Ρομπέρτο Μπάτζιο αγωνιζόταν για τελευταία φορά με τη φανέλα της εθνικής Ιταλίας, στο ισόπαλο φιλικό 1-1 με την Ισπανία στο Καμπ Νου.\nΤο αποκορύφωμα για την καριέρα του Μικρού Βούδα, όπως ήταν το παρατσούκλι του, ήταν στο Παγκόσμιο Κύπελλο του 1994, όταν οδήγησε την Ιταλία στον τελικό με τη Βραζιλία. Εκεί, όμως, έγινε ο μοιραίος παίκτης αστοχώντας στο τελευταίο πέναλτι, όπως μπορείτε να θυμηθείτε στο βίντεο.\nΟ Μπάτζιο γεννήθηκε το 1967 και είναι ο μοναδικός Ιταλός που έχει σκοράρει σε τρία Μουντιάλ (1990, 1994, 1998).\nΜε την εθνική έπαιξε σε 56 ματς και σκόραρε 27 γκολ.\nΑν κι επικεντρωνόμαστε σήμερα λόγω της σχετικής επετείου στην παρουσία του Μπάτζιο στην εθνική Ιταλίας, να αναφέρουμε ότι αγωνίστηκε μεταξύ άλλων στη Γιουβέντους, τη Μίλαν, τη Ίντερ, τη Φιορεντίνα κ.ά.\nΤο 2010 τιμήθηκε με το ειδικό βραβείο "Ανθρωπος της ειρήνης" σε ειδική τελετή στη Χιροσίμα της Ιαπωνίας για την ανθρωπιστική δράση του, τόσο την εποχή που ήταν εν ενεργεία αθλητής όσο και αφότου κρέμασε τα παπούτσια του.Πηγή: sportdog.gr\nΣχετικά εύκολα έφθασε η Μπόκα Τζούνιορς στο 4-2 σε βάρος της Άρσεναλ Σαραντί, ενώ η Ρίβερ Πλέιτ έχασε ευκαιρία να ανέβει στην κορυφή του Final της Αργεντινής.\nΟι «χεϊνέσες» προηγήθηκαν στο 55ο δευτερόλεπτο με τον Κριστιάν Έρμπες και στις καθυστερήσεις του πρώτου ημιχρόνου ο Χουάν Ρομάν Ρικέλμε διαμόρφωσε το 2-1 με πέναλτι, ενώ από την άσπρη βούλα σκόραρε και ο Εμανουέλ Γκιγκλιότι, στο 86ο λεπτό, «καθαρίζοντας» επί της ουσίας τη νίκη. Από την πλευρά της, η Ρίβερ Πλέιτ έμεινε στο 1-1 με την Ολίμπο, αποτέλεσμα που οριστικοποίησε τον υποβιβασμό της Αρχεντίνος Τζούνιορς! Νωρίτερα, η Γοδόι Κρουζ «έκλεψε» 1-0 στην έδρα της Εστουντιάντες χάρη σε γκολ του Φακούντο Καστιγιόν στο 80ό λεπτό και η Λανούς κατέβαλε τους Ολ Μπόις με 1-0 χάρη σε γκολ του Σαντιάγκο Σίλβα στο 60ό λεπτό.\nBrasileiro: Δεν έφθασε ο Ζούλιο Μπαπτίστα!! (videos)\nΤρομερό γκολ με εκτέλεση φάουλ σημείωσε ο 32άχρονος Ζούλιο Μπαπτίστα, αλλά η Κρουζέιρο παραχώρησε 1-1 στη Σάο Πάολο.\nΟ άλλοτε παίκτης της Ρεάλ Μαδρίτης άνοιξε το σκορ στην αναμέτρηση της δεύτερης αγωνιστικής του Brasileiro στο 50ό λεπτό, αλλά στο δεύτερο λεπτό των καθυστερήσεων ισοφάρισε ο Άντονιο Κάρλος. Γκολ με εντυπωσιακή εκτέλεση φάουλ πέτυχε και ο Άλαν Ρουίζ, βοηθώντας την Γκρέμιο στο 2-1 με την Ατλέτικο Μινέιρο, αλλά αμφότερες οι ομάδες είχαν το μυαλό τους στους επαναληπτικούς της φάσης των «16» του Κόπα Λιμπερταδόρες που θα διεξαχθούν μέσα στην εβδομάδα, καθώς καλούνται να ανατρέψουν εκτός έδρας ήττα με 1-0 από τη Σαν Λορένζο και την Ατλέτικο Νασιονάλ, αντίστοιχα. Από την πλευρά της, η Ιντερνασιονάλ προηγήθηκε με 2-0 χάρη σε δύο γκολ του Ραφαέλ Μούρα, αλλά αρκέστηκε σε 2-2 στην έδρα της Μποταφόγκο, ενώ η Κορίνθιανς κατέβαλε τη Φλαμένγκο με 2-0, χωρίς να εντυπωσιάσει με την απόδοσή της.\nΑπό τα υπόλοιπα ματς ξεχώρισε ο Ανανίας, χαρίζοντας 2-1 στη Σπορτ Ρεσίφε εναντίον της Σακεποένσε με το γκολ της βραδιάς στο 38ο λεπτό της αναμέτρησης, ενώ η Γκοΐας κέρδισε με 1-0 την Κρισιούμα χάρη σε εντυπωσιακό τέρμα του Αμαράλ στο 82ο λεπτό. Τέλος, η Βιτόρια μπήκε μπροστά με 2-0 στο 37ο λεπτό, αλλά παραχώρησε 2-2 στην Ατλέτικο Παραναένσε σε «χορταστικό» ματς και η Μπαΐα πέρασε με 2-0 από την έδρα της Φιγκουιρένσε.\nΙσοπαλία, 1-1, παραχώρησαν οι Χιούστον Ντάιναμο στους Πόρτλαντ Τίμπερς κι έμειναν χωρίς νίκη για έκτο διαδοχικό ματς.\nΣτο μοναδικό κυριακάτικο αγώνα (ξημερώματα 28/04) του MLS οι Τεξανοί προηγήθηκαν στο 16ο λεπτό με τον Ουίλ Μπρούιν, αλλά στο 33’ ισοφάρισε για τους φιλοξενούμενους ο Γκαστόν Φερνάντεζ, ολοκληρώνοντας φάση διαρκείας ενώπιον της αντίπαλης εστίας. Μετά το 1-1 οι Ντάιναμο ανέλαβαν την πρωτοβουλία των κινήσεων, αλλά δεν μπόρεσαν να «σπάσουν» την ισοπαλία.\nΟ Γιώργος Τσακίρης γράφει για την πρώτη χρονιά μαρτύριο των ΑΕΚτσήδων που τελείωσε εκεί που (και όπως) έπρεπε...\nΣτην γειτονιά της, πού αλλού, παρουσία του κόσμου της και στα δικά της λημέρια η ΑΕΚ κατάφερε να τελειώσει πρόωρα την πρώτη δύσκολη, την πιο δύσκολη για την ακρίβεια, σεζόν – πιο σωστά μαρτύριο – και πλέον να εστιάσει στην επόμενη όπου θα πρέπει ουσιαστικά να σιγουρέψει και πάλι από νωρίς την επιστροφή της!\nΠόσο πιο όμορφα και λιγότερο πόνο θα νιώθαμε αν παίζαμε όλη τη χρονιά σε αυτό το γήπεδο, σε τούτη τη γειτονιά, τη δική μας γειτονιά... «Να ‘χα λεφτά ρε γαμώτο», που έλεγε και ένας κύριος όπως αποχωρούσε απ’ το γήπεδο: «Να ‘χα λεφτά να το έκλεινα εγώ να παίζουμε εδώ μέχρι να γίνει η «Αγιά Σοφιά» στην Νέα Φιλαδέλφεια.\nΚι αυτή είναι η πλέον λογική ατάκα. Τόσα ματς στο ΟΑΚΑ και δεν μπορείς να αισθανθείς όπως στα λημέρια σου. Να... μυρίσεις και να νιώσεις πιο κοντά από ποτέ την ΑΕΚ... Μακάρι να γίνει κάτι και να αλλάξει από του χρόνου αυτό!\nΕίναι ρε παιδί μου άλλο πράγμα να περνάς τα στενά προς το γήπεδο, να διασχίζεις την Ανθέων πηγαίνοντας είτε επιστρέφοντας από το ματς και να γνωρίζεις τους πάντες με το μικρό τους όνομα (ή το οπαδικό παρατσούκλι τους) και να χαίρεσαι που βλέπεις επιπλέον γνώριμες φάτσες που έτσι απλά κλείνει το μάτι ο ένας στον άλλον για χαιρετούρα αφού σε κάποιο γήπεδο έχουν όλοι μεταξύ τους συναντηθεί.\nΔεν θα εστιάσουμε στα αγωνιστικά... Τέλος αυτή η χρονιά και ας χρειάζεται να περιμένουμε έως του Αγίου Κωνσταντίνου και της Αγίας Ελένης (την 21η Μαΐου κοινώς) για να τελειώσουν και οι αγωνιστικές υποχρεώσεις της ΑΕΚ και ως εκ τούτου και τυπικά το συγκεκριμένο μαρτύριο που βιώσαμε όλοι...\nΕυτυχώς στην (και για την) ΑΕΚ οι Δημήτρης Μελισσανίδης, Ντούσαν Μπάγεβιτς, Νίκος Λυμπερόπουλος και Τραϊανός Δέλλας προχωρούν καιρό τώρα στη δημιουργία ομάδας που θα πρωταγωνιστήσει εύκολα και τη νέα σεζόν και ταυτόχρονα θα αποτελούν την βάση για πρωταθλητισμό και στην Σούπερ Λίγκα (και ο Δέλλας σωστά διαβάσατε αφού είτε συνεχίσει στον πάγκο της Ενωσης είτε όχι έχει δουλέψει αρκετά με τους παραπάνω για την επόμενη αγωνιστική μέρα της ΑΕΚ).\nΓια το ματς θα πούμε μόνο πως καταντάει τραγικό ανέκδοτο αυτό το πράγμα με τα χαμένα πέναλτι και ταυτόχρονα πως η ΑΕΚ θα μπορούσε να είχε σημειώσει έως και 6 τέρματα. Καλά δείγματα από τις αλλαγές που βοήθησαν, στο πρώτο 45λεπτο καλή η ομάδα και ο τρόπος ανάπτυξης, στο δεύτερο έπεσε ο ρυθμός, καλά στημένα από Ρόβα (αλλά και επιπόλαια λαθάκια που δεν επιτρέπονται για εκείνον) και γενικά θετική αναφορά, όπως θα έπρεπε να είναι πάντα.\nΗ πρώτη χρονιά μαρτύριο τέλειωσε λοιπόν και έρχεται μία ακόμη για τη μεγάλη επιστροφή εκεί που αρμόζει να αγωνίζεται η ΑΕΚ (στην Σούπερ Λίγκα) που όλοι ελπίζουμε, προσευχόμαστε και παρακαλάμε να συνδυαστεί με την επιστροφή και στην Νέα Φιλαδέλφεια και στο ‘’σπίτι’’ της Ενωσης και του κάθε Ενωσίτη...\nΠίκρα μας περιμένει και του χρόνου στην Β΄ κατηγορία. Αλλά τουλάχιστον θα υπάρχουν καλύτερα ματς, θα παίξουμε και Κύπελλο και πού ξέρεις, όταν πιστεύεις όλα γίνονται... Αυτή η χρονιά πέρασε πιο αργά, πιο βασανιστικά, αλλά θαρρώ η επόμενη θα περάσει πιο εύκολα, πιο γρήγορα.\nΜία χρονιά έφυγε, μία χρονιά έμεινε: Υπομονή φίλοι ΑΕΚτσήδες, υπομονή κι όλοι οι υπόλοιποι ντε, όντως ΕΡΧΟΜΑΣΤΕ και είμαστε πιο... φτιαγμένοι από ποτέ!\nΥγ: Ο Παναθηναϊκός επικράτησε στον τελικό του ΠΑΟΚ γιατί όπως έγραφα και παραμονές του τελικού δεν είχε σημαντικές απουσίες όπως ο αντίπαλός του και διότι είχε προπονητή και περιβάλλον για να προετοιμαστεί κατάλληλα για να φτάσει στην κούπα. Ο Δικέφαλος του Βορρά έχασε τεράστια ευκαιρία για να κατακτήσει τρόπαιο, τεράστια όμως... Πολλή υγεία το ποδοσφαιρικό τμήμα του Παναθηναϊκού και μεγάλη απόδειξη ότι όταν στις σωστές θέσεις έχεις ικανά πρόσωπα τα χρήματα δεν παίζουν ποδόσφαιρο (όχι πάντα τουλάχιστον)!\nΑναρτήθηκε από Unknown στις 2:21 π.μ. 0 σχόλια\nΟ Δημοσθένης Καρμοίρης γράφει για τις επιτηδευμένες «αγκαλίτσες και φιλάκια» του «άξονα εξυγίανσης», για το «αγγελούδι» Τζαβέλλα, τα χίλια δίκια του Μαρινάκη και τις μαγνητοσκοπήσεις του ΣΚΑΪ Η επιδεικτική έξοδος Σαββίδη-Αλαφούζου από τη φυσούνα στον αγωνιστικό χώρο του ΟΑΚΑ, μέσα σε εναγκαλισμούς και «αγωνιστικούς χαιρετισμούς» προς τα υμέτερα πλήθη που συνόδευαν με χειροκρότημα το ενωτικό-«συναδελφικό» κλίμα των κεφαλών των δύο φιναλίστ, δεν είναι ένα στιγμιότυπο που παρακολουθούμε συχνά, είναι αλήθεια, στα γήπεδα μας.\nΚαι υπό αυτό το πνεύμα μετάφρασης, δεν αρνείται κανείς ότι παράγουν ποδοσφαιρικό πολιτισμό, ότι ποιούν αθλητικό πνεύμα.\nΌπως και τα χαδάκια και τα φιλιά του Τζαβέλλα – που αίφνης μας βγήκε του… κατηχητικού, έγινε «αγγελούδι» στη συμπεριφορά! - στην κορούλα του Σίλντενφελντ, σε πρώτο τηλεοπτικό πλάνο.\nΟπωσδήποτε και η προτροπή του Αναστασίου στους παίκτες του, με χαρακτηριστικά νεύματα, να κατευθυνθούν – μέσα σε πνεύμα ανωτερότητας νικητών που ούτως ή άλλως μετά


Λάθος λόγος για τον έρωτα • e-steki\nΛάθος λόγος για τον έρωτα\nH Himela σ' όποιον αρέσουμε... έγραψε: στις 19:49, 14-07-09:\nΜε αφορμή τα παρακάτω:\nολοι οι φιλοι μου αν αγαπουσαν μια κοπελα δεν θα την πιεζαν και θα περιμεναν οσο περισσοτερο μπορουσαν μεχρι να νιωαει αυτη ετοιμη...δεν παει να'ναι 2 , 3 χρονια..Η κοπελα θα το εκτιμησει αυτο και ετσι θα φερθει αναλογος.Γιατι αν δινεις αγαπη οχι με λογια αλλα με πραξεις σε 1κοπελα αυτη το λιγοτερο που μπορει να σου κανει ειναι να ολοκληρωσει μαζι σου...\nΑπό 120 ποστ αυτό μου έμεινε. Αυτό ακριβώς είναι το λάθος σκεπτικό που περνάνε οι γονείς στα παιδιά τους, ελπίζω να μην είναι γενικό, αλλά κάποιοι το κάνουν: οτι η γυναίκα θα κάτσει στον άντρα από υποχρέωση κι όχι για να το ευχαριστηθεί κι η ίδια. Οι περισσότεροι γονείς μεγαλώνουν τα κορίτσια τους με το σκεπτικό που λέει το ανέκδοτο "μη μου γ@μηθείς". Δεν τους διδάσκουν οτι όταν αποφασίσουν να κάνουν έρωτα θα είναι γιατί θέλουν κι οι ίδιες να ενωθούν με έναν άντρα που αγαπούν και θα το ευχαριστηθούν κι οι ίδιες... Αντίστοιχα τα αγόρια δε μαθαίνουν οτι πρέπει να ικανοποιήσουν τις κοπέλες, κι αν το μαθαίνουν, δεν ξέρουν πάντως το πώς. Όπως είχα πει και παλιότερα (και πέσατε να με φάτε ) σε αυτό φταίνε κατά μεγάλο ποσοστό τα πορνό, αλλά αυτό είναι άλλο θέμα. Το αποτέλεσμα είναι οτι φτάνει το κοριτσάκι των 15-16-17 να νιώθει εξαναγκασμένο να "κάτσει" σε κάποιον μόνο και μόνο γιατί της φέρθηκε λίγο καιρό καλά, γιατί έκανε υπομονή, σαν υποχρέωση... Μήπως να ανοίγαμε ένα θέμα να το συζητήσουμε;\nH Neraida Twisted Mind... έγραψε: στις 22:01, 14-07-09:\nΒασικα, δε θεωρω πως αυτο εννοει το παιδι που το εγραψε...\nΑπλα θελει να πει, πως εαν υπαρχει συναισθημα και δωσει χρονο στο αλλο ατομο, οσο κι εαν χρειαστει εκεινο, ωστε να νοιωσει ετοιμο, το τελευταιο θα εκτιμησει αυτην τη συμπεριφορα, θα νοιωσει και ανετα και οικεια και στο τελος θα ελθει αυτο που και οι δυο πλεον θα θελουν και προσμενουν...η ολοκληρωση. Διοτι εαν βιασεις καταστασεις, το πιθανοτερο ειναι να πετυχεις το ακριβως αντιθετο....\nΔε νομιζω πως αναφεροταν στο θεμα της υποχρεωσης...\nΒεβαια αυτο το περι της 2-3 ετων αναμονης...ειναιυπερβολικο.\nΕ, δε θα παιζουν και τις κουμπαρες, υπαρχουν και οι ορμες...εκτος πια εαν μιλαμε για 13ονα-15ονα παιδια, που καλο θα ειναι να κανουν υπομονη. Καθε πραγμα στον καιρο του και ο κολιος τον Αυγουστο. Εχουν μπροστα τους πολλα χρονια για σεξ και τα τοιαυτα...Ας χορτασουν το φλερτακι και εχει ο Διας...\nO ανεξάρτητος έγραψε: στις 00:45, 15-07-09:\nΝομίζω ότι το πρόβλημα έγκειται στο ότι δεν έπρεπε όλοι να γίνονται αδιακρίτως γονείς! Από την οικογένεια ξεκινούν όλα. Κάνουν δύο άνθρωποι μια σχέση τη δεκαετία του 1960 συνήθως με προξενιό και παντρεύονται. Και χωρίς να ταιριάζουν ίσως ούτε σωματικά ούτε ψυχικά ούτε σε τίποτα κάνουν οικογένεια επειδή ΕΤΣΙ ΠΡΕΠΕΙ. Και κάνουν έναν κανακάρη που τώρα είναι ας πούμε 40 ετών και μια κορούλα που είναι 35. Κάποιος κανακάρης 40άρης και κάποια κορούλα 35άρα (στην καλύτερη των περιπτώσεων) έχουν ήδη παντρευτεί κι αυτοί (για εντελώς διαφορετικούς λόγους από ότι οι γονείς) και έχουν κάνει ένα 15χρονο γιο και μια 13χρονη κόρη.\n1. Τι διαπαιδαγώγηση έλαβαν για το σεξ οι πρώτοι γονείς? ΑΝΥΠΑΡΚΤΗ. Η γυναίκα έπρεπε να ήταν παρθένα και ο άντρας να κάνει ότι θέλει, όταν θέλει, όπως θέλει. Μπορούσε μήπως η γυναίκα να απαιτήσει κάτι? ΟΧΙ ΒΕΒΑΙΑ. Αυτό δημιούργησε μια γενιά ανθρώπων που δεν μιλούσαν καθόλου για το σεξ.\n2. Η δεύτερη γενιά γονέων είναι αυτή στην ηλικία μου που μάθαμε ότι το σέξ είναι κάτι πονηρό, μάλλον κακό και τέλος πάντων όχι κάτι φυσιολογικό. Μετά ήρθε η ιδιωτική τηλεόραση στην εφηβεία μας και μάθαμε ότι το σεξ είναι όχι μόνο καλό και φυσιολογικό αλλά και απαραίτητο. Όμως δεν μπορέσαμε (όσοι έχουν) να μιλήσουμε ποτέ στα παιδιά. Είτε στις οικογένειες είτε στο σχολείο.\n3. Μετά ήρθε το Internet και μάθαμε ότι το φυσιολογικό σέξ είναι η παρτ..ζα το τρίο, από πίσω από τα πλάγια από παντού εκτός του κανονικού. Μετά μάθαμε ότι το φυσιολογικό σέξ είναι σχεδόν μόνο αν είσαι ομοφυλόφιλος. Αν τυχαίνει και είσαι άντρας και σου αρέσουν οι γυναίκες τότε μάλλον θα πρέπει να νιώθεις τύψεις.\nΚαι αφού έχουμε ισοπεδώσει τα πάντα, από την οικογένεια, από το σχολείο, από την τηλεόραση, από το internet, και έχουμε φτιάξει ανθρώπους ΝΕΚΡΟΥΣ στο ΣΥΝΑΙΣΘΗΜΑ τότε μιλάμε για έρωτα για αγάπη και μέσα σ αυτά βάζουμε και το σεξ. Δεν γίνεται απλά στην κοινωνία μας.\nΚαι για να γεμίζουμε τα συναισθηματικά κενά, αμολάμε και βαρύγδουπες εκφράσεις όπως σ' αγαπώ είμαι ερωτευμένος μαζί σου κλπ κλπ που φυσικά διαψευδονται και καταπέπτουν στην πρώτη δυσκολία.\nΤι βιασμό που έχει φάει η λέξη αγάπη και έρωτας... Τι να πεις σε ένα 16-18χρονο παιδί που θέλει να μάθει τι είναι έρωτας τι είναι αγάπη? Ότι θα τα απομυθοποιήσει όλα σε λίγο μετά από πολλές μα πολλές πληγές?\nΔεν ξέρω αλλά δεν βλέπω λύση. Δεν υπάρχουν πια και οι βάρβαροι ...


Το ήξερες; Η Βαλίσσα Ελισάβετ έχει ΜΟΝΟ δύο επαφές στο κινητό της και ΔΕΝ είναι αυτές που φαντάζεσαι - magdasnews.gr\nΗ βασίλισσα Ελισάβετ, μπορεί στις πρόσφατες εμφανίσεις της να έδειχνε πιο αδύνατη και περισσότερο ταλαιπωρημένη σε σχέση με το παρελθόν, όμως η Mirror αναφέρει πως η 95χρονη μονάρχης αισθάνεται μακράν καλύτερα.\n«Η Βασίλισσα είπε σε όλους πως νιώθει καλύτερα και ανυπομονεί να τους καλωσορίσει όλους τα Χριστούγεννα. Όπως και άλλες οικογένειες, έτσι και η βασιλική ανυπομονεί να κάνει και πάλι το μεγάλο οικογενειακό γεύμα που τόσο έλειψε σε όλους εξαιτίας της πανδημίας», αναφέρει σε δημοσίευμά της η Mirror.\nΗ εφημερίδα Express, αποκάλυψε πάντως πως μετά τον θάνατο του Φίλιππου, η 95χρονη Ελισάβετ έχει μόνο δύο επαφές στο κινητό.\nΗ βασίλισσα όπως τόνισε το δημοσίευμα, έχει ένα ειδικό κινητό, το οποίο δεν είναι εύκολο να πέσει στα χέρια των hackers και στο οποίο έχει μόνο δύο επαφές, δύο άτομα τα οποία όταν την καλέσουν σπεύσει να απαντήσει σε αυτά και μόνο αυτά.\nΌπως φαίνεται, η βασίλισσα έχει στις ταχείες κλήσεις την μοναχοκόρη της πριγκίπισσα Άννα και ο μάνατζέρ της John Warren.\nΤην κόρη της βασίλισσας την γνωρίζουν όλοι αλλά ο μάνατζέρ της είναι ο γαμπρός του αγαπημένου της φίλου κόμη του Carnarvon, το σπίτι τουοποίου ήταν το κάστρο Highclere στο Berkshire, το οποίο οι θεατές της τηλεόρασης μπορεί να γνωρίζουν καλύτερα ως Downtown Abbey.\n«Αυτοί οι δύο άνθρωποι είναι και οι μόνοι που έχουν πρόσβαση στην Ελισάβετ 24 ώρες το 24ωρο», καταλήγει το δημοσίευμα.\nΌλγα Κεφαλογιάννη: “Ραγίζει καρδιές” η ανάρτηση για τον πατέρα της που...


Written by Στρατήλα Ρένα Δεκ 03, 2014\nΠρομηθευτείτε σοκολάτες στο μέγεθος που προτιμάτε.\nΒγάλτε το χάρτινο περιτύλιγμα ΜΟΝΟ και μετρήστε το πλάτος και μήκος του ορθογωνίου που χρειάζεται για να καλύψετε την πλάκα σοκολάτας αφήνοντας απέξω τις πλαινές μικρότερες πλευρές της.\nΕπιμεληθείτε ένα γραφικό με το θέμα του πάρτυ σας στις επιθυμητές διαστάσεις, εκτυπώστε, κόψτε, κολλήστε και ντύστε γιορτινά τις σοκολάτες σας.\nΜπορείτε αν θέλετε να προσθέσετε ενα μικρό αξεσουαρ, μια κορδέλα κλπ.\nΔιακοσμήστε το μικρό σας διαμέρισμα Δεκ 03, 2014\nDIY: μαξιλάρι κόμπος! Δεκ 03, 2014\nMacarons DIY Δεκ 03, 2014\nΑνοιξιάτικη βεράντα!! Δεκ 03, 2014\nEaster Clothespin Craft Δεκ 03, 2014\nMore in this category: « Tα πιο "πειρατικά" γενέθλια ever!! Kουταλάκια σοκολατας για πάρτυ »


Η documenta 14 παρουσιάζει τους συνεργαζόμενους φορείς της στην Αθήνα και τους εκθεσιακούς της χώρους - documenta 14\nΗ ΑΣΚΤ είναι ο πρώτος εταίρος της documenta 14 στην ελληνική πρωτεύουσα. Εδώ το Μαθαίνοντας από την Αθήνα εκφράστηκε ως μια εξερεύνηση της δημιουργικής διαδικασίας και του εκπαιδευτικού πειραματισμού. Από το φθινόπωρο του 2016 η Arnisa Zeqo, συντονίστρια του προγράμματος «μια εκπαίδευση» (το εκπαιδευτικό πρόγραμμα της documenta 14), διευθύνει το σεμινάριο «Εκλεκτικές Συγγένειες», που προσκαλεί φοιτητές από διάφορα τμήματα να έρθουν σε επαφή με τους καλλιτέχνες που συμμετέχουν στην documenta 14. Η έκθεση της documenta 14 στον Εκθεσιακό Χώρο «Νίκος Κεσσανλής» εκτείνεται πέρα από τη δυτική μητρόπολη, με το έργο της κολεκτίβας Ciudad Abierta, που ιδρύθηκε στις παρυφές του Βαλπαραΐσο της Χιλής, με τη σχολή του Rabindranath Tagore στο Σαντινικετάν, στην ύπαιθρο της Βεγγάλης, και με τη Ματάνσας, την «Αθήνα της Κούβας» – για να κατονομάσουμε τρεις μόνο βασικές σχολές και τοποθεσίες μάθησης τις οποίες εξετάζει η documenta 14.\nΑποτέλεσμα των μακροχρόνιων προσπαθειών μιας ένωσης επιφανών προσωπικοτήτων, μουσικών και μουσικόφιλων, το μνημειώδες αυτό έργο, εγκαινιάστηκε το 1991. Το Μέγαρο χτίστηκε και λειτουργεί με εταιρικούς, ιδιωτικούς και κρατικούς πόρους, με επικεφαλής της εκστρατείας της ολοκλήρωσής του τον Χρήστο Λαμπράκη, μια προσωπικότητα που έπαιξε σημαντικό ρόλο στη διαμόρφωση του πολιτικού κλίματος της μεταπολίτευσης και την αποκατάσταση της δημοκρατίας. Ανεξάρτητα από το υψηλό κόστος συντήρησης και λειτουργίας του, το Μέγαρο Μουσικής Αθηνών εισήγαγε την Ελλάδα στη διεθνή μουσική σκηνή και έκτοτε προσελκύει ποικίλο κοινό. Από το 2017 το Μέγαρο ανήκει στο ελληνικό Δημόσιο – άρα στο κοινό.\nΤο Κέντρο Τεχνών του Δήμου Αθηναίων στο Πάρκο Ελευθερίας καθώς και το Μουσείο Αντιδικτατορικής Δημοκρατικής Αντίστασης ανήκουν σε ένα σύμπλεγμα στρατώνων του 19ου αιώνα και στην πρόσφατη ιστορία έχουν συνδεθεί με την στρατιωτική χούντα του 1967-1974 στην Ελλάδα. Το κτίριο του Κέντρου Τεχνών όπου φιλοξενείται αυτό το διάστημα η documenta 14, στέγαζε το αρχηγείο της στρατονομίας. Το κτίριο του Μουσείου ακριβώς από πίσω, ήταν τόπος κρατητηρίων και βασανιστηρίων. Και τα δύο κτίρια εξακολουθούν να ανήκουν στο ελληνικό Υπουργείo Εθνικής Άμυνας. Αντιπροσωπεύουν δύο διακριτές προσεγγίσεις στην ιστορία, στη μνήμη και στο συλλογικό τραύμα.\nΤο Μουσείο Αντιδικτατορικής Δημοκρατικής Αντίστασης λειτουργεί από τον Σύνδεσμο Φυλακισθέντων και Εξορισθέντων Αντιστασιακών. Ελλείψει πόρων διοικείται βάσει μιας μη κερδοσκοπικής λογικής από ανθρώπους που ήταν οι ίδιοι θύματα την εποχή εκείνη. Μολονότι το κτίριο έχει μερικώς ανοικοδομηθεί, οι εσωτερικοί του χώροι διατηρήθηκαν όπως ήταν τις δεκαετίες του 1960 και του 1970 και μέσα παρουσιάζεται αρχειακό υλικό από φωτογραφίες, φωτοτυπίες, ημερολόγια και χάρτες.\nΑντιστρόφως, το κτίριο του Κέντρου Τεχνών του δήμου Αθηναίων, μετατράπηκε τη δεκαετία του 1980 σε έναν παραδοσιακό «λευκό κύβο», συμβάλλοντας αποτελεσματικά στην «αποϊστορικοποίηση» της τοποθεσίας. Ο Έλληνας αρχιτέκτονας Ανδρέας Αγγελιδάκης προσκλήθηκε από την documenta 14 να μεταμορφώσει αρχιτεκτονικά το Κέντρο Τεχνών του Δήμου Αθηναίων στο χώρο της Βουλής των Σωμάτων (ονομασία που δόθηκε για το πρόγραμμα Δημόσιων Δράσεων της documenta 14) και αργότερα σε εκθεσιακό χώρο. Ο Αγγελιδάκης πρότεινε μια άσκηση «διερευνητικής αποκατάστασης» προτείνοντας μια σειρά μικρών, αλλά σημαντικών τομών. Αρχικά, αφαιρέθηκαν τμήματα από τις γυψοσανίδες φανερώνοντας τους πέτρινους τοίχους ώστε να αναδειχθεί το υλικό της ιστορίας του κτίσματος. Δεύτερον, δημιουργήθηκε μια απευθείας σύνδεση με το μουσείο, ανοίγοντας ξανά την πόρτα στο πίσω μέρος του κτιρίου. Τρίτον, ο Αγγελιδάκης κάλυψε τα παράθυρα με μαύρες κουρτίνες, σαν χήρες που πενθούν, σαν σάβανα, ανάμεσα στα κτίρια. Τέλος, σχεδίασε τον «Δήμο», μια εύπλαστη, ελαφριά κατασκευή από 69 μπλοκ σαν «ερείπια» από τσιμέντο, που συναρμολογούνται και αποσυναρμολογούνται με ποικίλους τρόπους, αναδιοργανώνοντας την εσωτερική δομή του χώρου, που φιλοξένησε τη Βουλή των Σωμάτων. Εδώ και οκτώ μήνες το κτίριο φιλοξενεί τη Βουλή των Σωμάτων ως χώρο δημόσιας συζήτησης και συλλογικής περφόρμανς, και θα συνεχίσει να το κάνει σε όλη τη διάρκεια της έκθεσης. Σε αυτό το πλαίσιο, θέτουμε το ερώτημα τι σημαίνει να εκτίθεσαι σε δημόσιο χώρο. Ποιος μπορεί να αφηγηθεί την ιστορία; Ποιος επιτρέπεται να μιλήσει; Μπορεί το μουσείο να χρησιμοποιηθεί εναντίον του αποικιοκρατικού και πατριαρχικού καθεστώτος της ορατότητας; Το Μουσείο Αντιδικτατορικής Δημοκρατικής Αντίστασης θα είναι επίσης ένας από τους χώρους της έκθεσης όπου θα προβληθεί μια ταινία της κολεκτίβας Abounaddara από τη Συρία.\nΤο σημαντικό αυτό μουσείο περιλαμβάνει μερικά εξαιρετικά σπάνια ευρήματα, μεταξύ των οποίων τα περίφημα χάλκινα αγάλματα του 4ου αιώνα π.Χ., αλλά και το Μετρολογικό Ανάγλυφο της Σαλαμίνας που δείχνει τις μονάδες μέτρησης της αρχαίας Ελλάδας. Το ανάγλυφο αυτό επέτρεπε σε διαφορετικούς μαστόρους να ρυθμίσουν τα μετρητικά τους όργανα ώστε να μπορούν να εργάζονται όλοι μαζί. Στο μουσείο παρουσιάζεται το Collective Exhibition for a Single Body (Συλλογική έκθεση για ένα σώμα) μια πρόταση του επιμελητή της documenta 14 Pierre Bal-Blanc σε συνεργασία με τον Έλληνα χορογράφο Κώστα Τσιούκα και τους χορευτές Μυρτώ Κοντονή και Αναστάσιο Κουκουτά. Ένα σώμα διαιρείται σε επιμέρους τμήματα, σαν σε ανατομική σπουδή. Το κάθε τμήμα, μέλος, μυς ή όργανο γίνεται μέσο για μια δράση υπό την επίβλεψη του επιμελητή και του χορογράφου και εκτελείται από συμμετέχοντες καλλιτέχνες της documenta 14. Οι προτεινόμενες χειρονομίες μεταφράζονται σε παρτιτούρες και ερμηνεύονται από τρεις χορευτές ανάμεσα στους θεατές του μουσείου με τρόπο τυχαίο και συνεχώς επαναλαμβανόμενο.\nΗ βιομηχανική περιοχή του Μοσχάτου είναι γεμάτη βιοτεχνίες, ταβέρνες, αποθήκες και εργατικές πολυκατοικίες, ενώ περιλαμβάνει επίσης τη Σχολή Καλών Τεχνών στην οδό Πειραιώς. Κοντά στη Σχολή βρίσκονται δύο χώροι, διαφορετικοί μεν αλλά στην ίδια διεύθυνση. Ο ένας, πρώην τυπογραφείο, ψηλοτάβανο με τσιμεντένιο δάπεδο, φιλοξενεί τις εγκαταστάσεις παραγωγής σαπουνιού από την Otobong Nkanga, με νέες συνταγές και επιρροές από διάφορες περιοχές της Αφρικής, της Μέσης Ανατολής και της Νότιας Ευρώπης. Στον διπλανό χώρο, μια πρώην ταβέρνα, ο Nikhil Chopra στήνει μια τριήμερη περφόρμανς όπου ζωγραφίζει στον τοίχο μια ανοιχτή θάλασσα πριν ξεκινήσει το οδικό του ταξίδι προς τη Γερμανία μέσω Ανατολικής Ευρώπης. Η διαδρομή θα περιλαμβάνει και άλλες τέτοιες εικαστικές περφόρμανς, όπως ζωγραφική σε δημόσιους χώρους και συνεργατικές δράσεις, ο κύκλος των οποίων θα ολοκληρωθεί με την άφιξη του καλλιτέχνη στο Κάσελ.\nΤο 1922 ο διπλωμάτης και βιβλιόφιλος Ιωάννης Γεννάδιος δώρισε τη βιβλιοθήκη του, αποτελούμενη από 26.000 τόμους, στην Αμερικανική Σχολή Κλασικών Σπουδών στην Αθήνα. Το κτίριο, το οποίο σχεδιάστηκε από τους Αμερικανούς αρχιτέκτονες Van Pelt και Thompson, χτίστηκε σε χώρο παραχωρημένο από το ελληνικό Δημόσιο και εγκαινιάστηκε το 1926. Η συλλογή, από τις πιο σημαντικές στην Ελλάδα, παρακολουθεί τον ελληνισμό από την αρχαιότητα ως την οθωμανική περίοδο και την Επανάσταση του 1821 και καλύπτει σημαντικές πτυχές της ελληνικής πολιτικής, κοινωνικής και πολιτιστικής ζωής κατά τον 20ό αιώνα. Περιλαμβάνει επίσης μια μοναδική ενότητα ταξιδιωτικών χρονικών του 19ου αιώνα, καθώς και δωρεές από τους νομπελίστες ποιητές Γιώργο Σεφέρη και Οδυσσέα Ελύτη, τον συγγραφέα και ιστορικό της αστικής κουλτούρας Ηλία Πετρόπουλο και τον Γερμανό αρχαιολόγο Ερρίκο Σλήμαν. Κατά τη διάρκεια της documenta 14 η Βιβλιοθήκη φιλοξενεί το «Μαθαίνοντας από το Τιμπουκτού» του επιμελητή Igo Diarra, με διεθνείς καλλιτέχνες από το δίκτυο που έχει οργανώσει ως ιδρυτής και διευθυντής του καλλιτεχνικού χώρου La Médina στο Μπαμάκο του Μαλί. Μια ταινία του Ross Birrell, αφιερωμένη στην πρόσφατη καταστροφή από πυρκαγιά της βιβλιοθήκης της Glasgow School of Art, σχεδιασμένης από τον Charles Rennie Mackintosh, παρέχει μια αντιστικτική αφήγηση. Στους ήσυχους κήπους της Γενναδείου Βιβλιοθήκης, δημιουργείται μια άλλη βιβλιοθήκη: 145 λιθογραφικές πλάκες από ασβεστόλιθο ενσωματώνουν όλες τις λέξεις ενός ημερολογίου που κάποτε δημοσιεύτηκαν σε μορφή βιβλίου και τώρα έχουν καταδικαστεί σε αφανισμό. Όπως είπε κάποτε ο Mikhail Bulgakov, «τα χειρόγραφα δεν καίγονται». Τα γραπτά μένουν.\nΚατά μήκος της νότιας πλαγιάς της Ακρόπολης εκτείνεται η Διονυσίου Αρεοπαγίτου, ο πεζόδρομος που ονομάστηκε έτσι προς τιμήν του πολιούχου αγίου των Αθηνών. Αν κινούμαστε δυτικά, η οδός ξεκινά από την Πύλη του Αδριανού και οδηγεί στον αρχαιολογικό χώρο της Ακρόπολης και στην Αρχαία Αγορά. Αρχικά χαρτογραφήθηκε το 1857 και επανασχεδιάστηκε από τον Δημήτρη Πικιώνη μεταξύ 1951 και 1957 στο πλαίσιο της ανάπλασης της περιοχής γύρω από την Ακρόπολη και το Λόφο του Φιλοπάππου μέσω της «συναισθηματικής τοπογραφίας» των μονοπατιών (που έχουν χαραχθεί με περίτεχνα τοποθετημένους λίθους) τα οποία ακολούθησαν όσα ήδη προϋπήρχαν στην περιοχή. Στις 9 Απριλίου άλογα και ιππείς ξεκινούν τη Διαδρομή Αθήνα-Κάσελ: η μετάβαση του Ερμή (The Athens–Kassel Ride: The Transit of Hermes), με πομπή που ξεκινά από τα μέσα της Διονυσίου Αρεοπαγίτου. Η πομπή τιμά τα άλογα και τους ιππείς που αναχωρούν για το έφιππο ταξίδι των περίπου 3.000 χιλιομέτρων με προορισμό το Κάσελ, το οποίο θα διαρκέσει γύρω στις 100 μέρες. Αντλώντας έμπνευση από το Tschiffely’s Ride, το ταξίδι του Ελβετοαργεντινού ιππέα Aimé Tschiffely από το Μπουένος Άιρες στη Νέα Υόρκη (1925-1928) με τη χρήση δύο αργεντίνικων αλόγων Criollo, η Διαδρομή Αθήνα-Κάσελ αποτελεί ιδέα του Ross Birrell και υλοποιείται σε συνεργασία με τον Peter van der Gugten, ιδρυτή του Annual Tschiffely Memorial Ride. Στο ταξίδι συμμετέχουν η Tina Boche, ο Peter van der Gugten, ο Zsolt Szabo και ο David Wewetzer, τηρώντας τη Χάρτα του Ρέκεν (Charter of Reken).\nΤο Δημοτικό Θέατρο Πειραιά αποτελεί υπόδειγμα ελληνικής δημόσιας αρχιτεκτονικής του 19ου αιώνα. Σχεδιάστηκε από τον Ιωάννη Λαζαρίμο και το νεοκλασικό αυτό κτίριο έγινε σημείο συνάντησης της καλλιτεχνικής ζωής της πόλης από το 1895. Έπειτα από τον Α΄ Παγκόσμιο Πόλεμο το θέατρο χρησιμοποιήθηκε ως φρουραρχείο· οι αίθουσές του στέγασαν το Εργατικό Κέντρο Πειραιά και άλλα σωματεία. Το 1922, έπειτα από τη Μικρασιατική Καταστροφή, το θέατρο μετατράπηκε σε σχολείο και οι πρόσφυγες χρησιμοποιούσαν τα θεωρεία ως αυτοσχέδιους χώρους διαμονής. Η Αλεξάνδρα Μπαχτσετζή, που ασχολείται με το ρεμπέτικο των δεκαετιών του 1940-50, παρουσιάζει το έργο Private Song. Χρησιμοποιεί την πλαισίωση ως οπτική στρατηγική για να αμφισβητήσει την αποκωδικοποίηση του φύλου και του συναισθήματος επί σκηνής όπως διενεργείται από τον θεατή. Διαφορετικές πράξεις επαναπλαισίωσης παράγουν μια εξωπραγματική σκηνοθεσία που καταλήγει να μεταμορφώνει τη θέση του ίδιου του θεατή.\nΣχεδιασμένο το 1866 για να στεγάσει τα ευρήματα των αρχαιολογικών ανασκαφών του 19ου αιώνα, οι συλλογές του μουσείου -οι σημαντικότερες στην Ελλάδα- καλύπτουν το διάστημα από την έκτη χιλιετία π.Χ. ως την ύστερη αρχαιότητα. Η νεοκλασική πρόσοψη του κτιρίου σχεδιάστηκε από τον Ερνέστο Τσίλερ, σημαντικό αρχιτέκτονα βασιλικών κτιρίων επί Γεωργίου Α΄. Τη δεκαετία του 1940, όταν οι Ναζί κατέλαβαν την Αθήνα, οι αρχαιολόγοι εδώ επέλεξαν (όπως και άλλοι συνάδελφοί τους ανά τον κόσμο) να προστατεύσουν τα αρχαία κειμήλια ξαναθάβοντάς τα. Σε αυτή την ενέργεια παραπέμπει ο Daniel Knorr με την πρότασή του να θάψει για το διάστημα της έκθεσης το άγαλμα Αγόρι με Σκύλο της συλλογής του Μουσείου – πρόταση η οποία δεν υλοποιήθηκε. Η δεύτερη πρότασή του αφορά την εγκατάσταση ενός υδραυλικού πιεστηρίου για τη δημιουργία ενός βιβλίου, κάθε αντίτυπο του οποίου περιέχει πιεσμένα ανάμεσα στις σελίδες του αντικείμενα που βρέθηκαν στους δρόμους της Αθήνας – μια αρχαιολογία του σήμερα, διατηρημένη για το μέλλον.\nΜικρή απόσταση χωρίζει το κατάστημα αυτό στον πεζόδρομο της Ελπίδος από την Πλατεία Βικτωρίας, ένα σταυροδρόμι για τις άπειρες φυλές που έχουν εγκατασταθεί πρόσφατα ή περνούν από την Ελλάδα. Την άνοιξη του 2016 η πλατεία Βικτωρίας ήταν στο επίκεντρο των ειδήσεων ως αυτοσχέδιο στρατόπεδο προσφύγων, κυρίως για ανθρώπους που δραπέτευαν από τη βία στο Αφγανιστάν και στη Συρία. Πιο πρόσφατα στη βορειοδυτική γωνία της πλατείας άνοιξε ένα κουρδοϊρακινό εστιατόριο, ενώ στο απέναντι Café des Poètes ακούει κανείς ιστορίες για ταινίες που γυρίστηκαν στην πάλαι ποτέ αριστοκρατική γειτονιά ή για το πώς το κεντρικό άγαλμα του Θησέα που σώζει την Ιπποδάμεια από τα χέρια του κενταύρου Ευρυτίωνα, έργο του 1906 από τον Γερμανό γλύπτη Johannes Pfuhl, δέχτηκε πυρά στη διάρκεια του Εμφυλίου (1946-49). Σε αυτή τη ζώνη συνάθροισης των λαών ο καλλιτέχνης Rick Lowe, μαζί με τοπικούς φορείς, βρίσκει τρόπους να δημιουργήσει δεσμούς και να ξεκινήσει διαλόγους που συνδέουν την τέχνη και τον πολιτισμό με τις μικρές επιχειρήσεις καθώς και με δίκτυα υποστήριξης μεταναστών και προσφύγων.\nΠροορισμός του Θεάτρου Άττις, που ιδρύθηκε το 1985 στους Δελφούς από τον Θεόδωρο Τερζόπουλο, είναι η παρουσίαση έργων αρχαίας ελληνικής τραγωδίας. Το θέατρο συνεργάζεται με διεθνή φεστιβάλ και θέατρα ώστε να προσελκύσει το ενδιαφέρον για την τραγωδία και να αναβιώσει τη γνώση για τη φόρμα του. Ο θεατρικός συγγραφέας Γιάννης Κοντραφούρης (1968-2007) επιθυμούσε το έργο Ιοκάστη (2007), που το ολοκλήρωσε λίγο πριν από τον θάνατό του, να το σκηνοθετήσει και να το ανεβάσει στο θέατρο ο Τερζόπουλος. Το εν λόγω έργο, ένας στοχασμός πάνω στον ανθρώπινο πόνο εξερευνά τα όρια του λόγου και τα απογυμνωμένα κατάλοιπα του νοήματος. Εδώ πρωταγωνιστής είναι η ίδια η γλώσσα καθώς μεταφέρει τα ίχνη ενός μεγαλόπρεπου παρελθόντος σε ένα σύγχρονο κόσμο βαναυσότητας.\nΟ Γιάννης Τσαρούχης (1910-1989) ήταν ένας διεθνώς καταξιωμένος σκηνογράφος και ενδυματολόγος, καθώς και ζωγράφος με τεράστιο εικαστικό έργο, μοντερνιστικό και ταυτόχρονα αισθησιακό. Κέρδισε καθολική αναγνώριση – πέρα από διακρίσεις φύλου, ταξικές, πολιτικές ή γενεών. Ο Τσαρούχης συνεργάστηκε σε θεατρικές παραγωγές με τη Μαρία Κάλλας, την Κατίνα Παξινού, τη Χριστίνα Τσίγκου και πολλούς άλλους. Το 1977 ανέβασε τις Τρωάδες του Ευριπίδη σε ένα υπαίθριο πάρκινγκ στο κέντρο της Αθήνας, σε δική του νεοελληνική απόδοση και δική του παραγωγή και σκηνικά. Επρόκειτο για ένα εγχείρημα που συνόψισε το ενδιαφέρον του για τον αθηναϊκό αστικό ιστό και την καθημερινή του δραματουργία. Το 1981 μετέτρεψε το σπίτι και εργαστήριό του στο Μαρούσι σε έδρα του ιδρύματος που φέρει το όνομά του. Η documenta 14 έχει ξεκινήσει μια σειρά βασικών επισκευών του κτιρίου ενόψει της απαραίτητης πλήρους ανακαίνισής του στο μέλλον.\nΤο 1903 η Isadora Duncan και η οικογένειά της έφτασαν στην Αθήνα, όπου πήραν την απόφαση να παραμείνουν και να ιδρύσουν έναν χώρο στον οποίο ο χορός θα βιωνόταν αρμονικά συνυφασμένος με την καθημερινή ζωή. Αυτό το κτίριο, σχεδιασμένο κατά τα πρότυπα του αρχαίου μυκηναϊκού ανακτόρου, αποτελεί διεθνώς έναν από τους ελάχιστους χώρους που δημιουργήθηκαν ειδικά για τον χορό. Εκατό χρόνια αργότερα ο στόχος του παραμένει ο ίδιος: η πραγμάτωση του ουτοπικού οράματος των Duncan για έναν χώρο όπου ο χορός είναι ακατάπαυστα και αρμονικά συνυφασμένος με την καθημερινή ζωή. Στο Κέντρο ο Κώστας Τσιούκας, χορευτής και χορογράφος από την Αθήνα, παρουσιάζει μια διάλεξη - περφόρμανς με τη συμμετοχή της Πηνελόπης Ηλιάσκου, διευθύντριας του Κέντρου Μελέτης Χορού Ντάνκαν πάνω στο έργο της Ισιδώρας Ντάνκαν και της Nelly's με τον Αναστάσιο Κουκουτά. Σε αυτήν οι μαθητές της σχολής συμμετέχουν ως εθελοντές περφόρμερ.\nΟ κινηματογράφος Τριανόν εγκαινίασε τη λειτουργία του με την πρεμιέρα της ελληνικής ταινίας Ποτέ την Κυριακή τον Αύγουστο του 1960. Ένα πάλαι ποτέ αγαπημένο σημείο συνάντησης, η μετατροπή του από συνοικιακό καφέ και ζαχαροπλαστείο σε σινεμά ήταν δηλωτική της στροφής προς τη μαζική ψυχαγωγία η οποία χαρακτήριζε την εποχή. Ο κινηματογράφος εξακολουθεί να προβάλλει ταινίες, ωστόσο έχει διευρύνει το πρόγραμμά του παρουσιάζοντας περφόρμανς, συναυλίες και εκδηλώσεις που συνδυάζουν πολλαπλά καλλιτεχνικά πεδία, φροντίζοντας να ικανοποιεί το αυξανόμενο πολυπολιτισμικό κοινό της πόλης. Στις 27 Απριλίου 2017 το Τριανόν φιλοξενεί την πρεμιέρα της ταινίας της Μαρίνας Γιώτη Invisible Hands (Τα αόρατα χέρια), με τη συνοδεία μιας μοναδικής περφόρμανς από τον μουσικό και εθνικομουσικολόγο Alan Bishop και την μπάντα του, The Invisible Hands, από το Κάιρο. Η ταινία της Γιώτη, η οποία εκτυλίσσεται στο διάστημα μεταξύ των δύο κρίσιμων εκλογών που σηματοδότησαν την περίοδο μετά την Αραβική Άνοιξη στην Αίγυπτο –μια περίοδο ανέγγυας ελπίδας και απομυθοποίησης– είναι μια ιλαροτραγωδία με θέμα την πολιτική και την παραγωγή τέχνης σε μια ταραγμένη περιοχή.\nΟ Λόφος Φιλοπάππου, επίσης γνωστός σε πολλούς ως Λόφος Μουσών, πήρε το όνομά του από τον Γάιο Ιούλιο Αντίοχο Επιφανή Φιλόπαππο, ύπατο και διοικητή του Ρωμαίου αυτοκράτορα Αδριανού. Πρόκειται για την περιοχή όπου ο Πλούταρχος τοποθετεί τη μάχη μεταξύ του Θησέα και των Αμαζόνων. Από το 1954 έως το 1957 ο λόφος αναδιαμορφώθηκε από τον αρχιτέκτονα Δημήτρη Πικιώνη σε συνεργασία με τους φοιτητές του και τοπικούς λιθοδόμους. Μαζί αυτοσχεδίασαν βασιζόμενοι στη μορφολογία του χώρου και χωρίς να καταφύγουν σε σχέδια σε χαρτί. Βλάστηση ενδημική της Αττικής εμφανίστηκε και πάλι στην περιοχή, χτίστηκε ένα περίπτερο ενώ στρώθηκαν και μονοπάτια με πέτρες οι οποίες διασώθηκαν από κτίρια της περιοχής, τόσο λαϊκά όσο και νεοκλασικά.\nΑνάμεσα στο Ωδείο Αθηνών και στο Σαρόγλειο Μέγαρο (όπου στεγάζεται η Λέσχη Αξιωματικών Ενόπλων Δυνάμεων) βρίσκονται τα θεμέλια του αρχαίου Λυκείου του Αριστοτέλη, το οποίο ο φιλόσοφος ίδρυσε το 335 π.Χ. εφαρμόζοντας την περιπατητική διδασκαλία. Η αρχαία ελληνική λέξη περιπατητικός είναι δηλωτική της θεμελιώδους ιδέας του Αριστοτέλη που εκλάμβανε τη μάθηση ως κίνηση του σώματος σε αρμονία με την κίνηση του νου. H κίνηση μετουσιώνεται και σε ήχο στην καλλιτεχνική εγκατάσταση των Postcommodity όπως διαμορφώνεται σε αυτόν τον αρχαιολογικό χώρο. Ιστορίες εκδίωξης, αναγκαστικών ταξιδιών και μεταμόρφωσης μεταδίδονται από υψηλής ακρίβειας ηχεία κατασκευασμένα για να χρησιμοποιούνται από τον στρατό (ασχέτως αν χρησιμοποιούνται στον αντίποδα των προδιαγραφών τους). Ορισμένες ιστορίες ακούγονται μέσω τραγουδιών, κάποιες ως αφηγήσεις, άλλες υποδηλώνονται απλώς από τη σιωπή τους.\nΑπό την άλωση της Κωνσταντινούπολης το 1453 ως την επανάσταση του 1821 που δημιούργησε τη σύγχρονη Ελλάδα, η ελλαδική χερσόνησος παρέμεινε υπό τους Οθωμανούς. Το Μουσείο Ισλαμικής Τέχνης, το οποίο στεγάζεται σε μια ανακαινισμένη νεοκλασική έπαυλη, ιδρύθηκε το 1931 με βάση τη συλλογή του Αντώνη Μπενάκη, μέλους της οικογένειας εμπόρων που ζούσε στην Αλεξάνδρεια της Αιγύπτου –απ’ όπου και πολλά από τα αντικείμενα– μέχρι τις αρχές του 20ού αιώνα. Σήμερα οι συλλογές του μουσείου, ως μέρος του ευρύτερου οργανισμού του Μουσείου Μπενάκη, καλύπτουν 12 αιώνες ισλαμικής τέχνης. Στο Μουσείο Ισλαμικής Τέχνης η Mounira Al Solh εκθέτει μια κεντητή σκηνή που κρέμεται από την οροφή: μια προσφορά αλλά και καταφύγιο για όσους χάνονται στους πολέμους και στους βίαιους εκτοπισμούς. Η σκηνή περιλαμβάνει κεντητά σχέδια λουλουδιών, κείμενα, αληθινά φυλλώματα και άλλα ευαίσθητα υλικά που συνδέονται με παραδοσιακά διακοσμητικά μοτίβα της αρχαίας, της βυζαντινής και της οθωμανικής εποχής. Μέσα στη σκηνή, ένα βιβλίο σε ένα χαμηλό τραπέζι περιέχει εξιστορήσεις από τους εκτοπισμένους που έχει γνωρίσει η εικαστικός στην Αθήνα και στο Κάσελ τον τελευταίο χρόνο.\nΣτις 17 Αυγούστου 1944 στρατιώτες των ναζί εκτέλεσαν 74 μέλη της ελληνικής Αντίστασης στο παλιό ταπητουργείο της βρετανικής εταιρείας Oriental Carpet στην Κοκκινιά (γνωστή σήμερα και ως Νίκαια). Εκατοντάδες άλλοι άντρες και γυναίκες έχασαν με παρόμοιο τρόπο τη ζωή τους στην ευρύτερη περιοχή. Στον τόπο της σφαγής στέκει σήμερα ένα μουσείο/μνημείο που καλεί τους επισκέπτες να γυρίσουν πίσω στην τραγική αυτή σελίδα της ελληνικής ιστορίας και να συνομιλήσουν με τα φαντάσματα του παρελθόντος. Με βάση την εμβληματική περφόρμανς με τίτλο Κοκκινιά που έκανε εκεί το 1979 η Μαρία Καραβέλα (1938-2012) και την απαγορευμένη της ταινία, η εικαστικός Μαίρη Ζυγούρη στήνει ένα μακροπρόθεσμο εγχείρημα σε στενή συνεργασία με την τοπική κοινότητα (και τα τοπικά φαντάσματα) που καταπιάνεται με την ατμόσφαιρα της οικονομικής και κοινωνικής κρίσης στην Ελλάδα και παγκοσμίως. Όπως και η Μαρία Καραβέλα, η Μαίρη Ζυγούρη παρουσιάζει τα αποτελέσματα της δουλειάς της σε μια περφόρμανς που συνοδεύεται από προβολή ταινίας καθόλη τη διάρκεια της documenta 14.\nΈνας από τους μεγαλύτερους ναούς του αρχαίου κόσμου, ο Ναός του Ολυμπίου Διός, άρχισε να χτίζεται από τον Πεισίστρατο τον Νεότερο το 515 π.Χ. Η ολοκλήρωση της κατασκευής του, ωστόσο, καθυστέρησε περισσότερα από 600 χρόνια. Οι εργασίες συνεχίστηκαν τον 2ο αιώνα μ.Χ. υπό την ηγεμονία του Ρωμαίου αυτοκράτορα Αδριανού. Κατά τη βυζαντινή εποχή τα μάρμαρα του ναού χρησιμοποιήθηκαν για την κατασκευή των κοντινών σπιτιών και εκκλησιών της πόλης. Από τους 104 τεράστιους στύλους κορινθιακού ρυθμού πλέον σώζονται μόνο 16, ένας από τους οποίους κείτεται στο έδαφος, χτυπημένος από καταιγίδα το 1852, σκορπισμένος σε μια γραμμή συμμετρικών μαρμάρινων σπονδύλων. Ο αρχαιολογικός χώρος φιλοξενεί την περφόρμανς των Prinz Gholam, των οποίων οι κινήσεις σκιαγραφούν γεωμετρικούς σχηματισμούς συνιστώντας μια ανθρώπινη επιγραφή που υπομνηματίζει την αρχιτεκτονική και την παρούσα κατάστασή της.\nΤο μουσείο στεγάζεται σε μια πάλαι ποτέ ιδιωτική κατοικία σχεδιασμένη από τον Ερνέστο Τσίλερ για λογαριασμό του Γερμανού αρχαιολόγου Ερρίκου Σλίμαν. Το εσωτερικό του –ύψιστης πολυτέλειας στον καιρό του– αντανακλά την επιρροή των αρχαιολογικών ανασκαφών της Πομπηίας στην εξέλιξη του νεοκλασικισμού. Ιδρύθηκε το 1834 και είναι ένα από τα παλαιότερα κρατικά μουσεία στην Ελλάδα, επικεντρωμένο στη συλλογή και στη μελέτη του νομίσματος και, κατ’ επέκταση, των οικονομικών συστημάτων. Μεταμορφώνοντας το Νομισματικό Μουσείο σε αυτοσχέδιο θέατρο, οι Israel Galván, Pedro G. Romero και Niño de Elche πραγματεύονται τη σχέση μεταξύ του ιερού και του ανίερου, του χρήματος και της σεξουαλικότητας, του σώματος και του νομίσματος.\nΤο Παναθηναϊκό Στάδιο χτίστηκε αρχικά τον τέταρτο αιώνα π.Χ. επί άρχοντος Λυκούργου στη χαράδρα μεταξύ του Λόφου του Αρδηττού και του ποταμού Ιλισού και ανακατασκευάστηκε κατά τη διάρκεια της βασιλείας του Ρωμαίου αυτοκράτορα Αδριανού παίρνοντας τη μορφή πετάλου που γνωρίζουμε σήμερα. Το γήπεδο ανακατασκευάστηκε για άλλη μια φορά το 1896 για τους πρώτους σύγχρονους Ολυμπιακούς Αγώνες, χρησιμοποιώντας πεντελικό μάρμαρο, αλλά μένοντας πιστό στις προδιαγραφές του Ρωμαϊκού σχεδίου. Σε αυτόν τον χώρο, κατά τη διάρκεια της τελετής έναρξης, για πρώτη φορά ακούστηκε ο Ολυμπιακός Ύμνος, του οποίου οι στίχοι γράφτηκαν από τον ελληνικό εθνικό ποιητή Κωστή Παλαμά. Θα χρησιμοποιηθεί από τον Pope L. για το Whispering Campaign (Εκστρατεία ψιθύρων).\nΠρελούδιο στην αθηναϊκή εκβιομηχάνιση, το μεταξουργείο του Αθανασίου Δουρούτη ήταν το ορόσημο της ομώνυμης εργατικής συνοικίας Μεταξουργείο και έδωσε στην κεντρική πλατεία το όνομα του εργοστασιάρχη (ήταν παλιότερα γνωστή ως Πλατεία Δουρούτη, ενώ σήμερα λέγεται Πλατεία Αυδή). Η γειτονιά παρουσιάζει ακόμα και σήμερα υψηλή συγκέντρωση παραγωγικών μονάδων: μεταλλουργεία και ξυλουργεία, τυπογραφεία και συνεργεία, κάποια εν λειτουργία, άλλα εγκαταλειμμένα. Το κτίριο όπου στεγαζόταν το μεταξουργείο, ένα από τα παλαιότερα νεοκλασικά της πόλης που τώρα στεγάζει τη Δημοτική Πινακοθήκη, κάποτε απασχολούσε περισσότερες γυναίκες απ’ ό,τι άντρες, που όμως αμείβονταν με λιγότερο από τον μισό μέσο αντρικό μισθό. Ανταποκρινόμενη σε αυτά τα ιστορικά στοιχεία και στις όχι και τόσο παλιές εργασιακές συνθήκες και ανισότητες, η Sanja Iveković φαντάζεται εκ νέου το μνημείο του Ludwig Mies van der Rohe για τη Rosa Luxemburg και τον Karl Liebknecht σαν δημόσια σκηνή στο Μεταξουργείο για τα δικαιώματα των εργατών, τα δικαιώματα των γυναικών και την ταξική πάλη.\nΗ κεντρική πλατεία στο λιμάνι του Πειραιά πήρε το όνομά της από έναν από τους διασημότερους ηγέτες του εθνικοαπελευθερωτικού αγώνα του 1821, τον στρατηγό Γεώργιο Καραϊσκάκη. Η πλατεία έγινε ιδιαίτερα γνωστή το 1922, όταν πολλοί Έλληνες πρόσφυγες από τη Μικρά Ασία βρήκαν καταφύγιο εκεί. Την ίδια περίπου εποχή ήταν το καταφύγιο και για πολλούς διάσημους ρεμπέτες, μεταξύ των οποίων και ο σπουδαίος Μάρκος Βαμβακάρης. Τον Ιανουάριο του 1929 η πλατεία καταστράφηκε από μια μεγάλη πυρκαγιά που συνέπεσε με την κρατική απόφαση περί απομάκρυνσης του προσωρινού καταυλισμού. Ο Νέγρος του Μοριά, ο γνωστός Ελληνοαφρικανός ράπερ, θα δώσει μια συναυλία στην Πλατεία Καραϊσκάκη στο πλαίσιο του πρότζεκτ του για την documenta 14 Black Odyssey (Μαύρη Οδύσσεια). Η περφόρμανς, βασισμένη στην παράδοση του ρεμπέτικου και στην κληρονομιά του χιπ χοπ, σκιαγραφεί παραλληλισμούς ανάμεσα στις ιστορίες των μεταναστών και στις εκφράσεις της underground μουσικής του παρελθόντος και του παρόντος.\nΗ πλατεία μπροστά από το Δημαρχείο της Αθήνας άλλαξε πολλά ονόματα στην πολυτάραχη ιστορία του ελληνικού κράτους μέχρι να καταλήξει στην τωρινή εκδοχή που αποτίνει φόρο τιμής στον πολιτικό Κωνσταντίνο Κοτζιά. Ο Κοτζιάς διετέλεσε δήμαρχος Αθηναίων μεταξύ 1934 και 1936 και είναι γνωστός για την κατασκευή των προσφυγικών πολυκατοικιών της Λεωφόρου Αλεξάνδρας προκειμένου να στεγαστούν οι Έλληνες πρόσφυγες από την Τουρκία. Η πλατεία Κοτζιά υπήρξε βασικό σημείο συνάντησης –ανάμεσα στο Δημοτικό Θέατρο, στην Εθνική Τράπεζα και στο κεντρικό ταχυδρομείο–, αλλά έχει πλέον ερημωθεί λόγω της πρόσφατης παρακμής του αθηναϊκού εμπορικού κέντρου. Για την documenta 14 ο Rasheed Araeen παρουσιάζει μια ανοιχτή δομή που λαμβάνει υπόψη την περιβαλλοντική δυναμική της πλατείας και αναζωογονεί τις δραστηριότητές της μέσα από μια χειρονομία φιλοξενίας. Κάτω από μεγάλα αντίσκηνα που αντλούν έμπνευση από το Shamiyaana (το παραδοσιακό πακιστανικό αντίσκηνο γάμου) αλλά περιέχουν λιγοστά χρώματα και γεωμετρικά σχέδια, ο Araeen καλεί ανθρώπους να καθίσουν όλοι μαζί και να απολαύσουν ένα γεύμα στοχαζόμενοι πιθανά σενάρια κοινωνικής αλλαγής. Το προσφερόμενο φαγητό βασίζεται σε συνταγές από όλη τη Μεσόγειο και παρασκευάζεται επιτόπου από την κουζίνα Οργάνωση Γη.\nΛόγω της στρατηγικής τοποθεσίας της μπροστά από τη Βουλή των Ελλήνων, η κεντρική πλατεία της Αθήνας χρησιμεύει παλαιόθεν ως αφετηρία και τέρμα πολλών συγκεντρώσεων και διαδηλώσεων. Η αρχική της ονομασία ήταν «Πλατεία Ανακτόρων», αλλά μετά την Επανάσταση της 3ης Σεπτεμβρίου 1843, όταν μια στρατιωτική εξέγερση με την υποστήριξη του λαού ανάγκασε τον Όθωνα να παραχωρήσει σύνταγμα, μετονομάστηκε σε Πλατεία Συντάγματος. Έκτοτε, η πλατεία έχει καταληφθεί πάμπολλες φορές από διάφορα κοινωνικά και πολιτικά κινήματα που διαδήλωσαν για τα ανθρώπινα δικαιώματα και τις συνθήκες διαβίωσης. Επιθυμώντας να ξεσκεπάσει τις ιστορικές και πολιτικές πραγματικότητες, τους οικονομικούς δεσμούς και τις κοινωνικές σχέσεις που ενσωματώνονται σε συγκεκριμένους χώρους, ο Ibrahim Mahama διαμορφώνει μια παρέμβαση στην Πλατεία Συντάγματος παίρνοντας σακιά από γιούτα, που κάποτε χρησιμοποιούνταν για τη μεταφορά αγαθών, και αποκαλύπτοντας μέσα από τη διαφορετική τους χρήση τις στιβάδες πολιτικής δράσης που επιτελέστηκε σε αυτή την πλατεία όλα αυτά τα χρόνια.\nΤο Πολυτεχνείο της Αθήνας είναι από τα πιο παλιά ιδρύματα ανώτατης εκπαίδευσης της Ελλάδας. Είναι επίσης και ένας κεντρικός συμβολικός και ιστορικός τόπος της σύγχρονης ελληνικής αντίστασης. Στις 14, 15 και 16 Νοεμβρίου 1973 οι φοιτητές του Πολυτεχνείου κλείστηκαν μέσα στη σχολή και άρχισαν να εκπέμπουν πειρατικά από το ραδιόφωνο, καλώντας τον λαό της Αθήνας να αντισταθεί στη δικτατορία. Το βράδυ της 17ης Νοεμβρίου ένα στρατιωτικό άρμα μάχης τύπου ΑΜΧ-30 με διαταγή της στρατιωτικής χούντας έσπασε την κεντρική πύλη και όρμησε στον προαύλιο χώρο. Δεκάδες άτομα σκοτώθηκαν στα γεγονότα που επακολούθησαν και η εξέγερση μεν έληξε, αλλά αποτέλεσε την απαρχή της πτώσης της δικτατορίας την επόμενη χρονιά. Τρεις από τους φοιτητές που πρωτοστάτησαν στην εξέγερση και στην κατάληψη του Πολυτεχνείου το 1973, ο Διονύσης Μαυρογένης, ο Γιώργος Οικονόμου και η Τιτίκα Σαράτση, επισκέφθηκαν ξανά το μέρος και μοιράστηκαν τις εμπειρίες τους κατά τη διάρκεια των πρώτων συναντήσεων εργασίας με καλλιτέχνες, επιμελητές και την ομάδα της documenta 14.\nΈνα από τα κύρια έργα που παρουσιάζονται εδώ είναι μια πρόταση του καλλιτέχνη Rainer Oldendorf, που έχει ως πηγή έμπνευσης την έκθεση του CIAM 4 Functional City (Λειτουργική πόλη) που παρουσιάστηκε στο Πολυτεχνείο το 1933. Η έκθεση ήταν το αποκορύφωμα της τέταρτη συνάντησης του CIAM (Congrès Internationaux d'Architecture Moderne/Διεθνές Συνέδριο Μοντέρνας Αρχιτεκτονικής), το οποίο διεξήχθη εν πλω, στο Πατρίς ΙΙ, το οποίο αναχώρησε από τη Μασσαλία με προορισμό την Αθήνα. Οι συμμετέχοντες του συνεδρίου ανήκαν στην πρωτοπορία του διεθνούς κινήματος του μοντερνισμού – μεταξύ άλλων ήταν ο Alvar Aalto, ο Cornelis van Eesteren, η Charlotte Perriand, ο Ferdinand Léger, ο Sigfried Giedion, ο Le Corbusier και ο Josep Lluís Sert. Δέκα χρόνια μετά το CIAM 4, ο Le Corbusier συγκέντρωσε τις ιδέες του Συνεδρίου στη «Χάρτα των Αθηνών», προετοιμάζοντας το έδαφος για τη μεταπολεμική ανοικοδόμηση των ευρωπαϊκών πόλεων στο πνεύμα του φονξιοναλισμού. Το έργο του Oldendorf μιμείται τη μορφή της έκθεσης του CIAM και έχει εκπονηθεί σε συνεργασία με τους φοιτητές και τους καθηγητές της Ανωτάτης Σχολής Καλών Τεχνών της Αθήνας, του Εθνικού Μετσόβιου Πολυτεχνείου, του Πανεπιστήμιου Θεσσαλίας, του Institut Supérieur des Beaux-Arts de Besançon (ISBA) και της Kunsthochschule του Κάσελ.\nΣτις 20 Μαρτίου 2017 ο καλλιτέχνης Sokol Beqiri φύτευσε ένα δέντρο δίπλα στην Αίθουσα Πρεβελάκη του Ε.Μ.Π. ως τμήμα του έργου του Adonis (2017) το οποίο βασίζεται σε μια ιδέα του καλλιτέχνη Lulzim Zeqiri: ένα τοπικό είδος βελανιδιάς εμπολιασμένο με κλαδιά από μια γερμανική βελανιδιά.\nΤο ρομάντσο είναι ένα είδος μυθιστορήματος. Επίσης, ήταν και το όνομα ενός δημοφιλούς εγχώριου περιοδικού το οποίο σε κάθε τεύχος του φιλοξενούσε μυθοπλαστικά αφηγήματα. Το 1956, όταν η τιμή του περιοδικού –το οποίο εκδιδόταν από το 1934– έπεσε από τις έξι στις τρεις δραχμές, η κυκλοφορία του ανερχόταν σε 300.000 τεύχη την εβδομάδα, φτάνοντας σε Έλληνες ανά την υφήλιο και σηματοδοτώντας τις τάσεις στη ζωή της νεοαναδυθείσας μεταπολεμικής μεσαίας τάξης. Στο κτίριο όπου τυπωνόταν το Ρομάντσο σήμερα στεγάζεται το Ρομάντσο: μπαρ, κλαμπ, γκαλερί, χώρος ποικίλων καλλιτεχνικών δραστηριοτήτων και παροχής υπηρεσιών σε νεοφυείς επιχειρήσεις (start-ups). Βρίσκεται στην περιοχή του ιστορικού κέντρου της Αθήνας και προς το παρόν δρα ως ορμητήριο για το περιπατητικό μουσικό και ηχητικό πρόγραμμα «Χώρος Ακρόασης», υπό την επιμέλεια του Συμβούλου Ήχου και Μουσικής της documenta 14 Paolo Thorsen-Nagel. Το πρόγραμμα «Χώρος Ακρόασης» παρουσιάζεται και σε άλλους χώρους, συμπεριλαμβανομένου του Μεγάρου Μουσικής, του Ωδείου Αθηνών και επιλεγμένων εξωτερικών χώρων.\nΗ περιοχή της Πλατείας Αμερικής, το πάλαι ποτέ μεσοαστική, είναι σήμερα μια πολυπολιτισμική γειτονιά. Το νούμερο 15 της οδού Σταυροπούλου, ενός ήσυχου και όμορφου δρόμου, είναι ένα πέτρινο κτίσμα του 1928, χαρακτηριστικό της αθηναϊκής νεοκλασικής αναβίωσης και αξιοσημείωτο για την αρχιτεκτονική του. Το επιτόπιο έργο της Maria Eichhorn συνίσταται στη μετατροπή του κτιρίου σε ακίνητο χωρίς ιδιοκτήτη, που θα μείνει αχρησιμοποίητο και ανέπαφο από τον εξευγενισμό, τη μεσιτική κερδοσκοπία και την αξιοποίηση για εμπορικούς σκοπούς.\nΓνωστή ως Στοά Αρσακείου όταν χτίστηκε το 1900, αυτή η κεντρική αλλά κάπως κρυφή στοά πήρε το σημερινό της όνομα το 1996, όταν η Φιλεκπαιδευτική Εταιρεία άρχισε να φιλοξενεί παρουσιάσεις βιβλίων και πολιτιστικές εκδηλώσεις στο αίθριο και στο αμφιθέατρο, συχνά σε συνδιοργάνωση με τους εκδοτικούς οίκους που είναι συγκεντρωμένοι στην περιοχή. Μια αχρησιμοποίητη βιτρίνα καταστήματος εντός της στοάς φιλοξενεί τώρα αποτυπώσεις σε χαρτί από μαρμάρινες στήλες με χαραγμένο το καταστατικό της Yugoexport, μιας «τυφλής, αδέσμευτης προφορικής εταιρείας», με έδρα το Βελιγράδι. Πρόκειται για δημιούργημα της εικαστικού Irena Haiduk στις ΗΠΑ, όπου οι εταιρείες έχουν τα ίδια δικαιώματα με τους ανθρώπους. Τα έγγραφα είναι στα σερβικά και στα αγγλικά. Περιοδικά, κατά τη διάρκεια της documenta 14, θα γίνονται και αγορεύσεις στα ελληνικά, κατά το αρχαίο έθιμο.\nΙδρύθηκε το 1950 και αποτελεί προϊόν του ενθουσιασμού της Ένωσης Κριτικών Κινηματογράφου Αθηνών, ωστόσο τα νευραλγικά μέλη της ένωσης, καλλιτέχνες και συγγραφείς, επισημοποίησαν τις δραστηριότητές τους και εγκαθίδρυσαν αυτόν τον μη κερδοσκοπικό πολιτιστικό θεσμό όπως τον γνωρίζουμε σήμερα κατά τη δεκαετία του ’60. Ηγετική μορφή της πρωτοβουλίας υπήρξε η Αγλαΐα Μητροπούλου, της οποίας η στενή συνεργασία και οι δοσοληψίες με τη Γαλλική Ταινιοθήκη έπαιξαν σημαντικό ρόλο στον εμπλουτισμό του αρχείου. Τέτοιου είδους σχέσεις εξακολουθούν να υπάρχουν και η Ταινιοθήκη της Ελλάδος παραμένει αφοσιωμένη στην έρευνα, στη συλλογή, στη διατήρηση και στην προώθηση της διεθνούς κινηματογραφικής κληρονομιάς της Ελλάδας. Έχοντας μακρά παράδοση παρουσίασης, εξέτασης και ανάλυσης ταινιών και άλλων σχετικών αρχείων, η Ταινιοθήκη της Ελλάδος φιλοξενεί στην Αθήνα τις πρεμιέρες και τις ειδικές προβολές έργων κινηματογραφιστών της documenta 14.\nΤο Κέντρο Εικαστικών Τεχνών ιδρύθηκε από μια ανεξάρτητη ομάδα καλλιτεχνών (Γιάννης Βαλαβανίδης, Κλεοπάτρα Δίγκα, Θύμιος Πανουργιάς, Γιάννης Ψυχοπαίδης), οι οποίοι το διαχειρίζονταν, και ήταν ενεργό από το 1974 ως το 1976 στην οδό Τοσίτσα 5. Από τη δεκαετία του 1980 ο χώρος χρησιμοποιούνταν για εμπορικούς σκοπούς: αρχικά ήταν κατάστημα οπτικοακουστικού εξοπλισμού και στη συνέχεια ξύλινων πατωμάτων. Τα τελευταία τρία χρόνια ο χώρος παρέμεινε κλειστός. Η Γεωργία Σαγρή δημιουργεί εκεί μια αλληλουχία από περφόρμανς και γλυπτικές φόρμες που ξεφεύγουν από τα στενά όρια του χώρου και θα εισέρχονται στην πόλη. Οι ίδιες δράσεις επιτελούνται ταυτόχρονα στο Κάσελ.\nΣε μικρή απόσταση από το Κέντρο διατήρησης παραδοσιακών τεχνικών κλωστοϋφαντουργίας «Μέντη» της οδού Πολυφήμου 6, ο Aboubakar Fofana έχει εγκαταστήσει καζάνια με λουλάκι στον χώρο μιας πρώην μικρής ζυθοποιίας στο πλαίσιο του εργαστηρίου του για την documenta 14. Στα τέλη του 2016 ο Fofana άρχισε μια συνεργασία με το Κέντρο Μέντη, τμήμα του Μουσείου Μπενάκη, που στεγάζει την υφαντουργία που δώρισε η οικογένεια Μέντη (η οποία εξακολουθεί να κατασκευάζει είδη πασμεντερί). Ο Fofana εγκατέστησε ένα καζάνι με λουλάκι στο προαύλιο του «ζωντανού μουσείου» και έβαψε νήματα σε διάφορες αποχρώσεις του λουλακιού που κατόπιν υφάνθηκαν στα μηχανήματα του Μέντη. Έτσι δημιουργήθηκε η κορδέλα για τους σελιδοδείκτες που περιλαμβάνονται στην έκδοση documenta 14 Reader.\nΑναρτήθηκε στην κατηγορία Νέα στις 24.03.2017


ΔΕΝ ΕΙΝΑΙ ΤΥΧΑΙΟ... Σενάριο ανακατάληψης της Σκύρου από Έλληνες, Γάλλους & Αμερικανούς πεζοναύτες...!!! Αυτό εκτελέσθηκε σήμερα στην Άσκηση «Μέγας Αλέξανδρος» | Εφημερίδα "Στόχος" - Stoxos newspaper\nΔΕΝ ΕΙΝΑΙ ΤΥΧΑΙΟ... Σενάριο ανακατάληψης της Σκύρου από Έλληνες, Γάλλους & Αμερικανούς πεζοναύτες...!!! Αυτό εκτελέσθηκε σήμερα στην Άσκηση «Μέγας Αλέξανδρος»\nΣε ετοιμότητα βρίσκονται οι ΕΔ για την επόμενη κίνηση της Τουρκίας. Ήδη το τουρκικό Πολεμικό Ναυτικό φροντίζει να προλειάνει το έδαφος με έκδοση navtex για ασκήσεις στην ίδια περίπου περιοχή που έγινε η πρόκληση με το Oruc Reis.\nΌπως ανέφερε χθες πρώτο το Πενταπόσταγμα, αργά το απόγευμα της Τετάρτης, με την σχετική οδηγία προγραμματίζει άσκηση, διάρκειας 4 ωρών σε περιοχή νότια της Ρόδου και ανατολικά της Καρπάθου και της Κρήτης, διεκδικώντας τη δική της υφαλοκρηπίδα.\nΣύμφωνα με την υπ’ αριθμόν 0239/20 οδηγία προς ναυτιλομένους το τουρκικό πολεμικό ναυτικό θα βρίσκεται στην περιοχή για τρεις ημέρες, 11, 14 και 25 Φεβρουαρίου με το χρόνο διεξαγωγής των ασκήσεων να είναι από τις έξι έως και τις δέκα το πρωί.\nΗ Τουρκία λοιπόν δείχνει αποφασισμένη να τραβήξει το σχοινί στην Ανατολική Μεσόγειο, αναβαθμίζοντας τις προκλήσεις εντός της ελληνικής υφαλοκρηπίδας, σε περιοχές που ορίζονται από το παράνομο τουρκολιβυκό μνημόνιο ως "τουρκική ΑΟΖ".\nΟ εκπρόσωπος της τουρκικής κυβέρνησης Ιμπραχίμ Καλίν ανακοίνωσε πως η Τουρκία θα πραγματοποιήσει έρευνες στην ανατολική Μεσόγειο και στις περιοχές θαλάσσιας ευθύνης που συμφώνησε με τη Λιβύη.\nΜετά το τέλος του υπουργικού Συμβουλίου υπό την προεδρία του Ερντογάν ο Καλίν δήλωσε: «Λόγω της συμφωνίας μας με την επίσημη κυβέρνηση της Λιβύης θα συνεχίσουμε τις σεισμικές έρευνες και τις γεωτρήσεις μας στην ανατολική Μεσόγειο αλλά και στις περιοχές που συμφωνήσαμε με τη Λιβύη. Σε αυτό το ζήτημα πρέπει να τονίσω πως είμαστε αποφασισμένοι».\nΑυτό σημαίνει πως η Τουρκία σκοπεύει να πραγματοποιήσει γεωτρήσεις εντός της θαλάσσιας ζώνης που εκτείνεται νότια του Καστελόριζου και ως τη Λιβύη.\nΑν η Τουρκία πραγματοποιήσει την απειλή της, τα γεγονότα, όπως εκτιμούν στρατιωτικές πηγές που χειρίστηκαν την περασμένη εβδομάδα την «εισβολή» του «Oruc Reis» στην ελληνική υφαλοκρηπίδα, δεν θα έχουν καμία σχέση με όσα συνέβησαν πριν από λίγες ημέρες.\nΆσκηση-μήνυμα στην Άγκυρα\nΣε εξέλιξη βρίσκεται από το πρωί της Παρασκευής η τριμερής διακλαδική άσκηση «Μέγας Αλέξανδρος» σε Μαγνησία, Σκύρο και Αϊ-Στράτη, μεταξύ των στρατιωτικών δυνάμεων της Ελλάδας, των ΗΠΑ και της Γαλλίας.\nΣκοπός της άσκησης «Μέγας Αλέξανδρος-2020» είναι η περαιτέρω ενίσχυση της συνεργασίας των Ενόπλων Δυνάμεων των συμμετεχουσών χωρών, με βελτίωση του επιπέδου επιχειρησιακής εκπαίδευσής τους σε περιβάλλον πολλαπλών απειλών, όπως ανακοινώθηκε από το ΓΕΕΘΑ.\nΟι Ένοπλες Δυνάμεις της Ελλάδας, των ΗΠΑ και της Γαλλίας έχουν «σφραγίσει» την περιοχή μεταξύ Μαγνησίας, Σκύρου και Άη Στράτη κάνοντας επίδειξη ισχύος και στέλνοντας παράλληλα ηχηρό μήνυμα πως η Ελλάδα διαθέτει ισχυρές συμμαχίες και Ένοπλες Δυνάμεις σε συνεχή επαγρύπνηση.\nΗ άσκηση «Μέγας Αλέξανδρος» διεξάγονταν τα προηγούμενα χρόνια μόνο με τη συμμετοχή επίλεκτων δυνάμεων από την Ελλάδα και τις ΗΠΑ. Φέτος όμως, είναι η πρώτη φορά που χερσαίες δυνάμεις από τις τρεις χώρες εκπαιδεύονται μαζί σε ελληνικό έδαφος και κυρίως η πρώτη φορά που η Γαλλία πέρα από αεροναυτικές δυνάμεις στέλνει και επίλεκτους πεζοναύτες για κοινά γυμνάσια, με έναν από τους πιο ισχυρούς σχηματισμούς των Ενόπλων Δυνάμεων, την 32η Ταξιαρχία Πεζοναυτών.\nΟι πεζοναύτες από τα τρία κράτη έχουν ολοκληρώσει την εκπαίδευσή τους στην περιοχή της Μαγνησίας και συγκεκριμένα στο πεδίο βολής στα Γλαφυρά. Σύμφωνα με το σχέδιο των Στρατηγών, πραγματοποιήθηκαν μεταξύ άλλων καταδρομικές επιχειρήσεις κρούσης με πολλών ειδών οπλισμό, αερομεταφορά από ελικόπτερα ΝΗ-90 της Αεροπορίας Στρατού που εδρεύει στο Στεφανοβίκειο Μαγνησίας, αποβατική ενέργεια με λέμβους, πορεία δεκάδων χιλιομέτρων και εξουδετέρωση στόχων.\nΤο σενάριο της τελικής ενέργειας στο νησί της Σκύρου όπως έχει σχεδιαστεί από Έλληνες, Γάλλους και Αμερικανούς Επιτελείς προβλέπει ανακατάληψη περιοχής του νησιού που βρίσκεται υπό τον έλεγχο εχθρικών δυνάμεων.\nΤο πανίσχυρο γαλλικό ελικοπτεροφόρο Dixmude καθώς και τα αποβατικά σκάφη που μεταφέρει αναμένεται να παίξουν σημαντικό ρόλο στο τελευταίο στάδιο της άσκησης.\nΜαζί με τα Ελληνικά αρματαγωγά, τα μεταφορικά ελικόπτερα Chinook και Huey και φυσικά τα επιθετικά Apache, αναμένεται να συγκροτήσουν μια ισχυρή δύναμη κρούσης στην ανακατάληψη νησιού, όπως προβλέπει το σενάριο.\nΤις χερσαίες και ναυτικές δυνάμεις συνδράμουν Ελληνικά μαχητικά από τις κοντινές Πολεμικές Μοίρες σε Αγχίαλο και Λάρισα.\nΓερμανική νάρκη τύπου S-35 βρέθηκε το απόγευμα της Κυριακής από κάτοικο της περιοχής που εκτελούσε γεωργικές εργασίες. Σύμφωνα με το ...


Η καρδιά του παγκόσμιου Drift κτυπά στο αυτοκινητοδρόμιο Σερρών. – Ανεξάρτητος-νέα του ν. Σερρών\nΣε λίγες ημέρες η καρδιά του παγκόσμιου Drift θα κτυπά στην Ελλάδα και συγκεκριμένα στο αυτοκινητοδρόμιο Σερρών.\n«King of Europe ProSeries 2017» και «King o Nations 2017».\nΣε λίγες ημέρες η καρδιά του παγκόσμιου Drift θα κτυπά στην Ελλάδα και συγκεκριμένα στο αυτοκινητοδρόμιο Σερρών, όπου η ΟΜΑΕ σε συνεργασία με τον οργανισμό «King of Europe» θα διοργανώσει τους μεγάλους τελικούς (ευρωπαϊκό και παγκόσμιο), δηλαδή του «King of Europe ProSeries 2017» και του «King o Nations 2017».\nΤο King of Nations είναι μια διοργάνωση που κάνει το γύρο του κόσμου για να αναδείξει τον καλύτερο και θεαματικότερο drifter του πλανήτη.\nAπό τα Ηνωμένα Αραβικά Εμιράτα μέχρι τη γενέτειρα του αθλήματος, την Ιαπωνία, της οποίας κανείς δεν τολμούσε να ανταγωνιστεί τα “ιερά της τέρατα”.\nΑυτοκινητοδρόμιο Σερρών: Η μεγαλύτερη πίστα των Βαλκανίων\nΘα υπάρξουν 2 κατηγορίες, η PRO και η PRO2.\nΑν κάποιος οδηγός έχει ξανά τρέξει σε King of Europe τότε μπορεί να μπει στην μεγάλη κατηγορία. Αν όμως είναι η πρώτη του φορά, θα τρέξει στην PRO2.\nΗ ουσιαστική διαφορά των δύο κατηγοριών είναι η εμπειρία του ανταγωνισμού.\nΤα μεγαλύτερα ονόματα της ελληνικής σκηνής θα είναι εκεί για να υπερασπιστούν την έδρα τους και να δώσουν το παρών στη μεγάλη γιορτή της ελληνικής πλαγιολίσθησης.\n20: 30-22: 00 – Συνάντηση του Motul End of Season\n– Καλέστε το κέντρο: 210-8938111\n– στα καταστήματα Γερμανός /Cosmote\nΟ Πρόεδρος της ΝΔ Κυριάκος Μητσοτάκης στις Σέρρες »\n« Μύθοι και πραγματικότητες


Κορονοϊός: Πάνω από 260 εκατ. εμβολιασμοί στην ΕΕ - Πόσοι έχουν γίνει στην Ελλάδα\nNewsIT Κοσμος Κορονοιος: Πανω απο 260 εκατ. εμβολιασμοι στην ΕΕ – Ποσοι εχουν γινει στην Ελλαδα\nΚορονοϊός: Πάνω από 260 εκατ. εμβολιασμοί στην ΕΕ – Πόσοι έχουν γίνει στην Ελλάδα\nΜε γοργούς ρυθμούς «τρέχουν» οι εμβολιασμοί κατά του κορονοϊού στα κράτη-μέλη της Ευρωπαϊκής Ένωσης, με εκατομμύρια πολίτες να έχουν κάνει ήδη την 1η δόση. Σήμερα στη χώρα μας έχουν πραγματοποιηθεί τουλάχιστον 6 εκατομμύρια εμβολιασμοί, σύμφωνα με τον γγ πρωτοβάθμιας φροντίδας υγείας, Μάριο Θεμιστοκλέους.\nΟι παραδόσεις των εμβολίων για τον κορονοϊό στην ΕΕ μέχρι τις 4 Ιουνίου, σύμφωνα με την Κομισιόν, έφτασαν τα 325,8 εκατομμύρια. Παράλληλα, 260,2 εκατομμύρια πολίτες έχουν εμβολιαστεί κατά του κορονοϊού.\nΌπως επισημαίνεται στο γράφημα της Ευρωπαϊκής Επιτροπής στα social media, το 48% του ενήλικου πληθυσμού έχει λάβει τουλάχιστον μία δόση και 85 εκατομμύρια είναι πλήρως εμβολιασμένοι.\nΔείτε το γράφημα της Κομισιόν με τα στοιχεία:\nOur efforts are paying off and more Europeans are protected every day.\nLatest vaccination figures:\n🟨 48% of the EU population vaccinated at least once.\n🟦 325 800 000 vaccine doses delivered.\n🟥 260 200 000 vaccines administered.#SafeVaccines\nΓια την πορεία των εμβολιασμών στην χώρα μας μίλησε το πρωί του Σαββάτου (5/6) ο γενικός γραμματέας πρωτοβάθμιας φροντίδας υγείας, Μάριος Θεμιστοκλέους. «Σήμερα το πρωί ξεπεράσαμε τους 6 εκατομμύρια εμβολιασμούς», τόνισε μιλώντας κατά την διάρκεια εκδήλωσης, στο πλαίσιο του περιφερειακού συνεδρίου ανάπτυξης, που συνδιοργανώνουν στην Πάτρα, η εφημερίδα «Πελοπόννησος». (Διαβάστε ΕΔΩ αναλυτικά)\nΕπεσήμανε δε ότι «αυτός είναι ένας επιχειρησιακός στόχος ο οποίος τέθηκε», προσθέτοντας ότι οι «στόχοι τίθενται ανάλογα με το πώς έρχονται τα εμβόλια». Μάλιστα, όπως υπογράμμισε, «θα μπορούσαμε ανά πάσα στιγμή να αυξήσουμε την δυναμικότητα του συστήματος εμβολιασμού, αν είχαμε περισσότερα εμβόλια».


Διασημότητες εγκριθεί προγράμματα απώλειας βάρους\nΔιασημότητες εγκριθεί προγράμματα απώλειας βάρους - 300 σπαρτιατική δίαιτα προπόνησης\nΠρόκειται για μια καλά τεκμηριωμένη κλινικά αποδεδειγμένη καθώς έχουν εγκριθεί λύση διαχείρισης βάρους. Σύμφωνα με την James που συνεργάζεται με διασημότητες του Hollywood, όπως η Margot Robbie η απώλεια βάρους δεν έχει να κάνει μόνο με τον περιορισμό του φαγητού και τη γυμναστική.\nΜε μια ομάδα εξαιρετικά ειδικευμένους γιατρούς, μαζί με state- of- the- art. Latest posts by Elma Wulandari ( see all) PhenQ втрати ваги: огляд до і після результатів із зображенням - March 2, PhenQ συμπλήρωμα απώλειας βάρους. Φυσικής Κατάστασης Υγιεινές. Διασημότητες και κρίκετ.\nAbout Latest Posts Elma WulandariElma Wulandari is an expert on diet fitness nutrition who actively campaigns for a healthy lifestyle by proper workout routine. Το ενδογαστρικό μπαλόνι orbera είναι μια πρόσφατη επιλογή θεραπείας που έχει εγκριθεί από το fda, η οποία ενισχύει την απώλεια βάρους και συμβάλλει στην αντιμετώπιση της παχυσαρκίας. Οι καλύτερες κλινικές απώλειας βάρους - κέντρα στο Καλκούτα - οι κορυφαίες 10 επιλογές μας. Weight loss programs for adults over 40 Είτε το πιστεύεις έιτε όχι, προγράμματα απώλειας βάρους designed for people under 30 may not be suitable for people over 40. Διασημότητες εγκριθεί προγράμματα απώλειας βάρους. Ωστόσο, πολλά προγράμματα αναφέρουν ότι οι ασθενείς τους έχουν κατά μέσο όρο από 15% έως 20% συνολική απώλεια βάρους.\nΥγιεινές Τροφές Αδυνατίστε, Σχέδια Απώλειας Βάρους, Συμβουλές Για Δίαιτα, Βάρη, Υγειονομική Περίθαλψη, Υγεία Και Φίτνες, Καθαρή Διατροφή Διασημότητες.\nΔιασημότητες Καύσης τρόφιμα\nΠρογράμματα βάρους Jackson γιατροί\nτα επίπεδα των ορμονών αρχίζουν να. Αυτά είναι τα αρχεία του τμήματος απώλειας βάρους.\nΈχουμε άρθρα που πηγαίνουν πάνω από όλα όσα πρέπει να ξέρετε για τα συμπληρώματα απώλειας βάρους και τα προϊόντα. Η απώλεια βάρους μπορεί να είναι μια πραγματική πρόκληση, ιδιαίτερα στην πολυάσχολη σύγχρονη ζωή μας.


«Καταπέλτης» κατά της θεραπείας με Remdesivir ο Ντιντιέ Ραούλ! Τι καταγγέλλει ο Γάλλος λοιμωξιολόγος - e-synews.gr\nΤρίτη, 27 Ιουλίου, 2021, 10:45 ΠΜ\nΑρχική Γενικά -ΔΙΕΘΝΗ «Καταπέλτης» κατά της θεραπείας με Remdesivir ο Ντιντιέ Ραούλ! Τι καταγγέλλει ο...\nΚυ.03-Μαΐ05-2020 - 20:16\nΟ Ντιντιέ Ραούλ o οποίος υποστηρίζει την θεραπεία βασισμένη στην υδροξυχλωροκίνη απαντά στον δημοσιογράφο του Nouvel Observateur για το εάν πράγματι είναι αποτελεσματική η ουσία: «Αυτή είναι η δουλειά μου, δεν είναι δική σας. Έχω τα αποτελέσματα μπροστά μου. Οι μισές χώρες στον κόσμο χρησιμοποιούν υδροξυχλωροκίνη. Στη Γαλλία, το ίδιο.\nΈχω τα στοιχεία για την υδροξυχλωροκίνη και την αζιθρομυκίνη. Αυτά που λένε στις τηλεοράσεις, δεν με νοιάζουν. Οι άνθρωποι ψηφίζουν με τα πόδια τους, οι γιατροί συνταγογραφούν, οι άνθρωποι παίρνουν τα φάρμακα. Οι δημοσιογράφοι, έχετε πρόβλημα, δεν κοιτάτε ποιοι είναι αυτοί που μιλούν. Υπάρχουν κάποιοι που δεν κάνουν ανακαλύψεις. Και υπάρχουν αυτοί που ερευνούν μέχρι το τέλος. Εγώ, ανακάλυψα δώδεκα θεραπείες.\nΠΗΓΗ : medicalland.gr\nΠροηγούμενο άρθροΕυαγγελία Γιαδανού: “Δε γίνεται να συμβαίνουν όλα αυτά στη χώρα μας”\nΕπόμενο άρθροΤΕΡΑΣΤΙΟ ΕΓΚΛΗΜΑ ΛΑΜΒΑΝΕΙ ΧΩΡΑ ΣΤΙΣ ΜΕΡΕΣ ΜΑΣ! ΕΝΩΣΗ ΕΛΛΗΝΩΝ ΕΔΩ ΚΑΙ ΤΩΡΑ!


Το CloudFlare προσθέτει διπλή επαλήθευση στοιχείων\nAuthy CloudFlare security web design διπλή επαλήθευση\nΤο Cloudflare, η δημοφιλής υπηρεσία που υπόσχεται να κάνει τους ιστοχώρους μας πιο ασφαλείς και γρήγορους, υπέστη νωρίτερα μέσα στη χρονιά μια μάλλον ιδιότυπη παραβίαση, όταν το Gmail του CEO της εταιρείας παραβιάστηκε δίνοντας στους χάκερ πρόσβαση στον λογαριασμό χρηστών της υπηρεσίας. Μετά το περιστατικό, το CloudFlare υποσχέθηκε ότι σύντομα θα πρόσθετε δυνατότητα διπλής επαλήθευσης στοιχείων κατά την σύνδεση των χρηστών του, κάτι που, τελικά, πραγματοποίησε.\nΜετά από αρκετή έρευνα, η υπηρεσία κατέληξε σε συνεργασία με την εταιρεία Authy, της οποίας το σύστημα δοκίμασε εσωτερικά για τρεις μήνες πριν το διαθέσει στο ευρύ κοινό. Αξίζει να σημειωθεί ότι στους υποψήφιους βρισκόταν και το Google Authenticator, αλλά το γεγονός ότι η παραβίαση που προαναφέραμε οφειλόταν σε λάθος της Google, δεν βοήθησε την κατάσταση.\nΕάν χρησιμοποιείτε το CloudFlare και θέλετε να ενεργοποιήσετε την διπλή επαλήθευση, θα χρειαστεί να πάτε στην επιλογή My account και να επιλέξετε το “two-factor authentication with Authy”. Εκεί θα σας ζητηθεί να δώσετε το κινητό σας τηλέφωνο, όπου θα σας σταλεί με SMS το link για την λήψη της εφαρμογής του Authy. Η εφαρμογή παράγει κάθε φορά ειδικούς κωδικούς πιστοποίησης που αφορούν αποκλειστικά τον λογαριασμό σας και μπορούν να εισαχθούν μέσα σε 30 δευτερόλεπτα από τη στιγμή που παρήχθησαν.\nΈτσι, για να συνδεθείτε πλέον στον λογαριασμό σας στο CloudFlare θα χρειαστεί να δηλώνετε 3 πράγματα: το e-mail σας, τον κωδικό σας και τον ειδικό κωδικό που παράγει κάθε φορά το Authy. Φυσικά, η ενεργοποίηση της διπλής πιστοποίησης είναι προαιρετική και αν θεωρείτε πως σας προσθέτει επιπλέον μπελάδες μπορείτε να την αγνοήσετε και να συνεχίσετε να συνδέεστε στο CloudFlare όπως και πριν. Εάν, όμως, ζητάτε όσο το δυνατόν περισσότερη ασφάλεια, πρόκειται για μια ιδιαίτερα αξιόλογη προσθήκη.\nΠηγές: TechCrunch, Cloudflare Blog\nΤο παραπάνω άρθρο είναι αρκετά παλιό, αφού δημοσιεύτηκε στις 29 Νοεμβρίου 2012. Εάν κάποια από τις πληροφορίες που αναφέρονται σε αυτό δεν ισχύει πια, ενημερώστε με μέσω της φόρμας επικοινωνίας για να το τροποποιήσω.\n〈 Το μοντέλο του Google News υπό παγκόσμια πολιορκία\n〉 Μειώσεις μισθών και στο Bitcoin, για να αποφευχθεί ο πληθωρισμός


FORTHnet >ADSL in a box 1024 με 25 €/ μήνα για έναν ολόκληρο χρόνο! – Log.gr – Τεχνολογικές Ειδήσεις\nFORTHnet >ADSL in a box 1024 με 25 €/ μήνα για έναν ολόκληρο χρόνο!\nΣυντάκτης: dimsis 19 Ιουλίου, 2006\nΤο ADSL in a box «απογειώνεται» στα 1024, με μόνο 25 €/ μήνα για έναν ολόκληρο χρόνο!\nΗ FORTHnet συνεχίζει τις μοναδικές internet προσφορές της και «ανεβάζει στροφές» με ADSL in a box στα 1024, μόνο με 25 € το μήνα για έναν ολόκληρο χρόνο.\nΠιστή στη δέσμευσή της για την προώθηση της ευρυζωνικότητας, η FORTHnet προσφέρει σε όσους αποκτήσουν ADSL in a box από 21 Ιουλίου έως και 20 Αυγούστου 2006, και την ταχύτητα 1024 για έναν ολόκληρο χρόνο, με κόστος μόλις 25 € το μήνα.\nTo ADSL in a box διατίθεται από τις αλυσίδες καταστημάτων Πλαίσιο, Multirama, Κωτσόβολος, Ηλεκτρονική, GNET, Fnac, Mediamarkt, Βιβλιοκίνηση, από το e-shop.gr καθώς και από τους εξουσιοδοτημένους συνεργάτες και τα γραφεία της FORTHnet σε όλη την Ελλάδα.\nΣημειώνεται ότι το ADSL in a box έχει τιμή αγοράς 117 € και σε αυτή περιλαμβάνονται οι 5 πρώτοι μήνες σύνδεσης. Η προσφορά στα 1024, απαιτεί 12μηνη παραμονή στην υπηρεσία, ενώ το κόστος από τον 6ο έως και τον 12ο μήνα είναι 26,14 €/ μήνα.